Julkaistu 14.01.2010 13:13\nEnsimmäiset kansainväliset avustustyöntekijät ovat saapuneet maanjäristyksen runtelemalle Haitille. Muun muassa pelastustyöntekijöitä, lääkäreitä ja sotilaita on lähetetty kiireesti saarivaltioon, jossa jopa yli 100 000 ihmisen pelätään kuolleen. Myös Suomen Punainen Ristin avustustyöntekijä Pauli Immonen on parhaillaan matkalla kriisialueelle. MTV:n uutisten haastattelussa Immonen kuvailee lähtötunnelmiaan sekä järkyttyneiksi että toiveikkaiksi.- Lähdin matkaan vähän järkyttyneissä tunnelmissa, koska tämä katastrofi on saanut niin uskomattomat mittasuhteet. Toisaalta on myös toivon tunnelmaa, koska apua on menossa perille ja ihmisiä saadaan autettua, Immonen kertoo.\nTällä hetkellä tiedon puute vaikeuttaa eniten pelastustäiden alkamista, sillä esimerkiksi lähes kaikki puhelinyhteydet ovat poikki. Immosen mukaan avustustyöntekijät ovat kuitenkin tottuneet haastaviin olosuhteisiin.- Punaisen Risti on ensisijaisesti katastrofiapujärjestö eli 150 vuoden kokemuksella on opittu varautumaan tämäntyyppisiin tilainteisiin yleisellä tasolla. Toiminnan viimeinen kymmenen prosenttia, joka on aina spesifistä tietylle kriisille, menee soveltaen ja yleisen ammattitaidon piikkiin."Kyseessä on käsittämättömän suuri katastrofi"Avustustyöntekijä Pauli Immonen toimii Haitilla logistiikan asiantuntija, jonka vastuulla on koordinoida Haitille lentoteitse saapuvaa apua. Tehtävä on vaikea, sillä maanjäristys rikkoi myös kiitoratoja. - Ensimmäiseksi menen tervehtimään paikallisen lentoaseman päällikköä. Tämän jälkeen työni jatkuu sillä, että selvitän kaikki saapuvat kuljetukset. Pyrimme huolehtimaan siitä, että kaikki kuljetukset eivät tule yhtä aikaa, jotta liikenne- ja tavaravirta pysyisivät tasaisina.- Ensimmäiset 2-3 viikkoa ovat sellaisia, jolloin lentoliikenne on ruuhkaisinta. Sen jälkeen muut kuljetusmuodot tulevat tilalle ja välitön hätäapu, joka yleensä tehdään lentoteitse, vähenee. Immosen avustusmatkan pituus ei ole vielä selvinnyt, sillä toistaiseksi ei tiedetä muun muassa uhrien ja haavoittuneiden tarkkaa määrää.- Uhrien määrä on aivan valtava. Yleensä haavoittuneiden määrä on noin kymmenen kertaa suurempi kuin kuolleiden eli puhumme nyt erittäin isosta, melkein jopa käsittämättömän suuresta katastrofista, Immonen kuvailee ja esittää samalla toiveen:- Järistysuhrien tukijoiden tulisi muistaa pitkäjänteisyys. Vasta, kun välitön apu on annettu, alkaa jälleenrakennus maassa, joka on muutenkin maailman toiseksi köyhin. Tämä on monivuotinen projekti, vaikka se on median etusivulla vain kolme vuorokautta.Auttaminen näin suuren luonnonkatastrofin keskellä mittaa samalla myös avustustyöntekijöiden fyysistä ja henkistä jaksamista. Pauli Immosen mukaan kriisipaikalla se kuitenkin unohtuu.- En ole ajatellut omaa jaksamista. Varmaan se hoituu vain siinä sivussa, Immonen ennakoi.\n- Toki aina tulee myös turhautuneisuuden ja riittämättömyyden tunteita. Luetuimmat: Uutiset\nItella etsii nyt kadonneita korulähetyksiä


Vauva 9 kuukautta – Marialla\ntoukokuu 17, 2019 Marialla\ntoukokuu 22, 2019 1:18 am\nMeidän neitokainen tuli juuri maanantaina 10kk ikäiseksi – eikä muuten omaa vielä yhtäkään hammasta 🙂 On kyllä niin uskomattoman ihanaa kun saa katsoa oman pienen kasvua ja kehitystä ja tuntuu kuin side kokoajan vain vahvistuisi vahvistumistaan. Uskomattoman ihanaa!\ntoukokuu 22, 2019 4:21 pm\nOnnittelut sinne 10kk -ikäiselle ❤! Ja ihan totta, aivan parasta seurata oman pienen kehitystä, niin ihmeellistä ja kiehtovaa, ja myös kuinka omaan tahtiin jokainen kehittyy 😍❤. Ja sitten kun vielä se oma temperamentti ja luonteenpiirteet tulevat päivä päivältä yhä enemmän esiin 😍.


Stellalta uusi albumi maaliskuussa - Mikseri.net\nStellalta uusi albumi maaliskuussa\nMikseristäkin tuttu Joensuulainen Stella on nyt ajankohtaisempi kuin koskaan aikaisemmin.\nIdols-huuman siivittämänä ansaitsemaansa suosioon nousseen dramaattisen popyhtyeen uusin levy "Pelkääjän paikalla" julkaistaan 29.3.\nNettilataamojen kärkinimenä marraskuusta asti pysynyt Stella lunastaa tyylikkäällä ja taitavalla albumillaan uutta levyä kohtaan ladatut odotukset. Uusi albumi on orkesterin kunnianhimoisen, neljä kuukautta kestäneen studiosession tulos.\nSuurelle yleisölle tuntemattoman "Piste."-kappaleen esitys Idols-ohjelmassa aiheutti viime vuoden lokakuussa jättiryntäyksen bändin kotisivuille.\nNopeasti tämän jälkeen kyseinen laulu nousi digitaalisten myyntilistojen kärkeen. "Piste."-hitti saa nyt jatkoa 1.3. julkaistavalla "Totuuden Henki" -singlellä, joka ampaisi jo ennen kaupallista julkaisuaan YleX:n Himotuimmat-listan neljännelle sijalle, Netanttilan download-listan kolmoseksi sekä Pop City-download -listan kakkossijalle. Aiempi "Kuuntelija"-albumi nousi myös Suomen virallisen midprice-listan toiselle sijalle helmikuussa 2006.\nAlbumin tekstit käsittelevät totuttua rohkeampia aiheita, joista saa osuvasti esimakua jo "Totuuden henki" -singlen myötä. Vaikka Stellan biisintekijän, Janne Sivosen, tekstien maailmankuva on lähtökohtaisesti skeptinen, pelkotilojen ja menetyksen kohtaamisesta on kuitenkin osattu löytää myös paljon kauniita yksityiskohtia. Tukea ilmaisulle antavat vokalisti Marja Kiiskilän huomattavan vahva tulkinta ja koko bändin lukuisilla keikoilla hitsautunut yhteissoitto.\nBändin tuottajapari Heikki Marttila ja Janne Sivonen ovat onnistuneet luomaan myös jokaiselle kappaleelle sävellystä tukevan soundimaailman.\nUsein tunnelma vaihtuu myös sovituksissa tyylikkäästi erittäin intiimistä hetkistä varsin suureen ja mahtipontiseen vyörytykseen. Siksi joensuulaisviisikon uutta levyä kannattaakin ehdottomasti kuunnella kokonaisuutena.


nailOxtail: February 2015\nHelmikuu, tuo yleensä parhaimpia hiihtokelejä edustava kuukausi alkaa olla taputeltu loppuunsa. Täällä etelässä ei paljoa lunta onnekseni ole näkynyt ja toivottavasti pysyykin poissa. Tervetuloa maaliskuu joka jo minun kalenterissani edustaa kovasti ainakin toiveissani varhaista kevättä.\nKynsipostia saapui kiitettävästi, enää on muutama lakka tulossa maailmalta kotiin. Toimitukset Models Ownin kohdalta menivät jokseenkin ihan jees, vaikkakin lakkapullot lomailivat tovin Ranskan maalla.\nAmeriikan tilauksesta tosin sen verran, vaikkakin toimitus oli siedettävät parisen viikkoa, niin yksi pulloparoista poti hirvittävää matkapahoinvointia ja yrjösi kamujensakin päälle. Mitäpä lakkamuori muuta tekisi puolen yön aikaan perjantaina kun hoivaisi noita kotiin saapuneita raukkoja.\nHelmikuussa astui myös parrasvaloihin uusi blogiportaali Purkkimafia, johon kaksi monesta suosikkibloggareistani Sissi sekä Emma monen muun kanssa muuttivat.\nMenetin sydämeni F.U.N Lacquerin lakoille ja todennäköistä on että tulen menettämään myös rahani niiden(kin) vuoksi.\nItse olin yhtä pihalla kuin aina ennenkin ja suhailin jos jonkinlaista kynttä eetteriin. Mainittakoot että musta-keltsiviherkäiset punkkarikynnet olivat omaan mieleeni, ihan kaikella uhalla että ne eivät suuria massoja liikauta.\nSen sijaan hassun väriset ruskeat ruusukynnet jäivät mieleeni hieman etovina vaikkakin vain surkean lateksi kokeiluni vuoksi. Pysyttelen peel offissa jatkossakin sormien suojaamis hommissa.\nLisäksi avasin oveni kynsivinyyleille joita olen ehtinyt testata jopa yhden! Uutuuksia suoltaa siihen malliin että jää jumiin jollei vaan taaperra eteenpäin.\nKeväisen kirkkaita värejä alkaa blogeihin putkahtamaan jo väkisinkin ja myös itse kannoin muutaman lakkauksen osalta korteni siihen kasaan.\nSe siitä, maaliskuu saa tulla! Bye!\nLähettänyt Sole/nailOxtail klo 11:31 9 comments:\nHedelmällisen abstraktia viuhkasutilointia #ablecs15 nail art challenge\nNäyttäisi siltä että kaikki tämän viikon kaksi haastekynsiteemaa löytyy tällä erää yksiltä kynsiltä alkuviikon epäröinnistä huolimatta. Koska aivoni ovat syystä tai toisesta lyöneet tyhjää näitten teemojen osalta, päätin tehdä kuten yleensäkin aina teen, eli suunnittelematta. Pidin pari ohjenuoraa mielessäni: Ei esittäviä kuvioita ja pirtsakan hedelmälliset värit. Siinä se, fruitylicius ja abstract teemat tehty!\nLakkasin ensin nimettömää lukuunottamatta kynnet Ginan valkoisella ja sen jälkeen otin viuhkasiveltimen ja aloin sutia oranssia Kikoa sekä keltaista Trindin lakkaa kynsilleni vuorotellen. Nimettömän lakkasin Isa Doran Coral Crushilla.\nHopsan kun ei tullut otettua kuvia eri vaiheista niin joku olisi voinut huutaa kohdan missä olisi voinut jo pysähtyä. Oikeasti minun mielestäni nämä kynnet vaati juuri tämän verran sotkua ollakseen kumpaakin. Eli tällä erää överi oli parempi.\nSutimisen jälkeen laitoin Konadin laatalta m98 tuollaiset minun mielestäni abstraktit kuviot (vasen yläkulma) Mundo de Unas oranssin punaisella (nimettömällä ja numerottomalla) leimauslakalla, jonka jälkeen aikani kynsia tutkittuani tulin siihen tulokseen etteivät ne vielä olleet valmiit. Seuraavaksi samalla kuviolla mutta valkoisella leimat, yhä tarvittiin jotain lisää.\nTiirailin tovin kynsiäni epäilevän näköisenä kun silmiini osui karmaisevan vihreä Kleancolorin Metallic Green-lakka. Sama laatta, sama leima, eri väri. Termi double stamping onkin tuttu mutta tässä mentiin jo kolmannelle tasolle. Päätin jättää kynnet näin, päällyslakka päälle ja homma kotona! Kyllä nyt on voittaja olo mielikuvituksettomalla laiskurilla kun löi kaksi kärpästä yhdellä lämäsyllä.\nTrind Mellow Yellow\nIsaDora Sugar Crush 124 Coral Crush\nKerrankin hauska ja helppo tekniikka, aion varmasti tehdä uusiksi, eri värein tosin!\nWanted to share you my fruitylicious and abstract nails. I'm taking a part of the Finnish(able) nail art challenge and this weeks challenge nails were abstract and the other was fruity. Since my beginning of the week was very weak when it comes to the challenge, I was kind of forced to combine them.\nI painted my nails, except the ring finger, white and then took the fan brush and started to add orange and yellow. After brushing I stamped from Konad 98 plate kind of abstract image with Mundo de Unas Orange-red stamping polish witch has no name or number on it. After I took a several look towards my nails I decided more, much more. I just took the same image and white stamping polish from Konad and stamped again, then the horrible Kleancolor Green and stamped the same image with it.\nThe fan brush technique is very simple and easy to do. I will most certainly do it again with different colors!\nTunnisteet: Isa Dora Coral Crush, KIKO 235, Kleancolor Metallic Green, Konad m98, Konad white, Mundo de Unas, stamping, Trind Mellow yellow\nMatched to an outfit #ablecs15 The Finnis(able) Nail art challenge\nTässä sitä taas ollaan! Kynsilakkapulloja sojottelee sieltä sun täältä viitaten eiliseen huimaan kynsipostipäivään. Models Ownin Chrome lakat löysivät viimein tiensä oikeaan kotiinsa seikkailtuaan tovin Ranskassa. Suotakoon se heille, itsekkin rakastan matkustamista ja mikä parempi tapa on avartaa maailman tai ylipäätänsä elämän katsomusta kuin matkustaminen.\nJaa että kyse on pölö kynsilakoista, niin onkin, entäs sitten? Tässä on kyse mielikuvituksesta, niin sekä noista kahdesta ensimainituista katsomus hommista.\nSokerina pohjalla sain samaan kasaan parit FUNit sekä yhden Picture Polishin, eli viikon paras päivä tämän harrastuksen silmissä. Nähtäväksi jää tuleeko tämä jäämään historiaan tämän kuukauden parhaana kynsilakkapäivänä vai ehtivätkö Ameriikan lakat vielä tälle kuulle.\nTämän perusteella saisin olla ostamatta seuraavan kuukauden tai jopa kaksi. Ehkä olen, ehkä en. Asiaan vihkitymättömien mielestä minun ja monen muun kanssasiskon oli pitänyt lopettaa lakkojen hamstraaminen kahdenkymmenen kappaleen jälkeen. Who cares?\nAjattelin aloittaa kuitenkin sillä lakalla jonka keksin sopivan jollain tavalla edes johonkin omistamaani rytkyyn. Kyse on niinkin juhlalliseta asusta kuin t-paidasta. Muutoin olisin joutunut lakkaamaan kynteni mustaksi, tai viininpunaiseksi. En juuri asustele itseäni kun olen tällainen perus pirkko.\nJoo joo, menen asiaan.\nTässä on perus-pirkon t-paita jonka ostin Ateenasta. Olihan se pakko ostaa!\nSairastuin näitä tehtäessa siihen kuuluisaan vauhtisokeuteen jossa ei taas käsitetä milloin lopettaa. Kynnet olivat täydelliset leimaamisen jälkeen mutta kuningasidea iski ja päätin hengitystä pidätellen, pilkkutikkua avuksi käyttäen, alkaa maalaamaan eli värittämään noita kynsilakkapulloja joita leimassa on.\nSiis röntgentyyliin _hengittämättä_ saa hengittää. Aina varo-vasti tikulla hengitystä pidätellen värittää ohutta reunaa. Nail fail lippu heiluu! Lisäksi ensimmäisen kerran Rican Glossy Glam topperi pettää luottamaukseni ja sottaa leimat. Fuck it!\nHomma uusiksi, keskarin lakat pois ja alusta.\nNo tässä uusittu malli ja ihana Electric Dream.\nSanottakoot tähän vielä että olen heikkona miltei kaikkiin punaisiin sävyihin joissa on kultaista shimmeriä ja ihastuin Picture Polishin Electric Dreamiin välittömästi. Lakka on hyvää taattua Picture Polish laatua, hyvä peitto ykkösellä ja kakkosella varmistus.\nMundo de Unas tumman harmaa leimauslakka, leimaa hyvin ja tuoksuu paljon\nPicture Polish Electric Dream = nam nam\nGina White = hyvä!\nZoya Tomoko = ihana, kaunis, tyylikäs\nRica Glossy Glam = annettakoon yksi suttukerta anteeksi, mainio topperi!\nlaatta BP-29 = toimi hyvin Mundo de Unas lakan sekä löllön stampperin kanssa yhteen\nKoodilla STANK31 saat 10% alennuksen Born Pretty Storesta\nOliko t-paita hyvä ostos? Omistatko kynsilakkoihin liittyviä asusteita tms.? Asu on vapaa ja vastausaikaa viikonloppu! Iloisaa viikonloppua!\nLähettänyt Sole/nailOxtail klo 22:44 20 comments:


Tietoa evästeistä – ITC\nKäytämme palveluissamme evästeitä (cookies). Eväste on pieni tekstitiedosto, jonka internetselain tallentaa käyttämällesi laitteelle. Evästetietojen hyödyntäminen edellyttää, että olet hyväksynyt evästeet. Sinua ei voida tunnistaa pelkkien evästeiden avulla, eivätkä ne vahingoita laitettasi tai siellä olevia tiedostoja. Evästeiden käyttäminen on yleinen käytäntö useimmissa verkkosivustoissa.\nEvästeiden ansiosta palveluidemme käyttö on sinulle helpompaa ja teknisesti sujuvampaa. Eväste muistaa esimerkiksi tekemäsi tuotehaun asetukset, ostoskorin sisällön ja viimeksi katselemasi tuotteet.\nEvästeet auttavat meitä saamaan tietoa palveluidemme kävijämääristä, kävijöiden käyttämistä sivuista, selaimista ja käyttöjärjestelmistä. Näiden tietojen avulla voimme ymmärtää palvelujemme käyttöä paremmin ja kehittää niitä palvelemaan käyttäjiä yhä paremmin.\nMeidän lisäksemme myös kolmannet osapuolet voivat kerätä tietoja evästeiden avulla. Kolmansia osapuolia ovat esimerkiksi kanssamme yhteistyössä olevat mittauspalveluiden tarjoajat. Käytämme verkkopalveluissamme mm. Google Analyticsiä mittaamaan verkkopalveluidemme käyttöä. Kolmannet osapuolet, kuten Google Analytics, voivat asettaa evästeitä kerätäkseen tietoja esimerkiksi sivustojen kävijämääristä. Lisätietoja Google Analyticsin ehdoista voi lukea täältä.\nVoit tyhjentää evästeet käyttämäsi laitteen selaimen asetuksista, jolloin tunniste, jolla laitteesta kerätään tietoa, vaihtuu. Sinulla on myös mahdollisuus estää evästeiden käyttö kokonaan muuttamalla käyttämäsi laitteen selaimen asetuksia. Evästeiden estäminen saattaa vaikuttaa palveluidemme toiminnallisuuteen. Mikäli päätät estää evästeet, et välttämättä voi täysin hyödyntää tarjoamiamme verkkopalveluja.


Uutuuskasvohoidot - Hoitola Piia\nPalveluvalikoimaan on tullut kaksi uutta BiON Signature Expert-erikoiskasvohoitoa, superkosteuttava Hydra Glow sekä aknen hoitoon BB Blemish Balance.\nKun ihosi kaipaa lasillisen kylmää ja virkistävää vettä, tarjoaa Hydra Glow-hoitomme ihollesi täydellisesti nesteyttävää ja syväkosteuttavaa tehoa. Hydra Glow-hoito imeyttää ihosoluille korkean määrän kosteutta ja palauttaa elottomalle ja pintakuivalle iholle upean tasaisen sekä kosteutetun hehkun. Tasaisen kiiltävää nesteytystä, aivan kuin lasipinta.\nHoito auttaa tasoittamaan merkittävästi ihon pintarakennetta. Luonnolliset kosteustekijät sekä aminohapot täydentävät biologista kosteussäilöä ylläpitäen pitkäkestoisesti ihon mukavaa joustavuuden sekä kimmoisuuden tuntua.\nHydra Glow-hoito kirkastaa sävyä, palauttaa täyteläisyyttä, aktivoi hehkua ja nesteyttää.\nhoito soveltuu täydellisesti ihon puhtauden ylläpitoon sekä juuri aloitetun aknenhoidon tueksi, nopeuttamaan aknenhoidon tuloksia sekä hallintaa.\nBB-hoito syväpuhdistaa, nopeuttaa aknen hallintaa, ylläpitää puhtautta ja tasapainottaa.\nTervetuloa tutustumaan näihin ihaniin hoitoihin ♥


Gluteenittoman tuotteen merkki ja gluteeniton ruokavalio\nKokoelma: Gluteenittoman tuotteen merkki\nGluteenittoman tuotteen merkki kertoo gluteenittomuudesta\nSuomen Keliakialiitto myöntää Gluteenittoman tuotteen merkkiä tuotteille, jotka sisältävät gluteenia enintään 20 mg/kg. Merkin tarkoituksena on helpottaa gluteenittomien tuotteiden tunnistamista, sillä merkki kertoo yhdellä vilkaisulla, että tuote on turvallinen gluteenitonta ruokavaliota noudattavalle. Hyvikseltä löydät runsaasti elintarvikkeita, jotka on merkitty gluteenittoman tuotteen merkillä. Tutustu valikoimaan!\nGluteenittoman tuotteen merkkiä myöntää Keliakialiitto\nBrittiläinen The Coeliac Society rekisteröi Gluteenittoman tuotteen merkin (Crossed Grain Symbol) vuonna 1972. The Coeliac Society myönsi Suomen Keliakialiitolle oikeuden käyttää merkkiä vuonna 1996. Suomen Keliakialiitto vastaan merkkijärjestelmän sisällöstä ja käytännön toteutuksesta. Tänä päivänä Gluteenittoman tuotteen merkki on käytössä koko Euroopassa, ja merkkijärjestelmän kriteerit ovat peräisin Euroopan keliakialiiton kattojärjestö AOECS:ltä.\nGluteenittomaksi merkityssä tuotteessa saa olla gluteenia enintään 20 mg/kg. Gluteenittoman tuotteen merkin käyttöoikeutta myönnetään kolmelle eri tuoteryhmälle:\nGluteenittomiksi merkityt elintarvikkeet, jotka sisältävät gluteenia enintään 20 mg/kg. Tähän ryhmään kuuluvat tuotteet, jotka on valmistettu gluteenittomista ainesosista, tai tuotteet jotka saattavat sisältää prosessoitua vehnätärkkelystä tai gluteenitonta kauraa.\nElintarvikkeet, joissa ei ole käytetty gluteenipitoista viljaa. Tuotteilla tulee kuitenkin olla rinnakkaistuote, joka sisältää gluteenipitoisia ainesosia.\nElintarvikkeet, joiden raaka-aineisiin sisältyy gluteenipitoisia viljoja, mutta lopputuotteessa gluteenia on enintään 20 mg/kg.\nGluteenittoman tuotteen merkki on tuotekohtainen ja se on voimassa kaksi vuotta. Merkki edellyttää elintarvikkeen valmistajalta tuotekohtaista omavalvontasuunnitelmaa, enintään kuusi kuukautta vanhaa tuotekohtaista gluteenianalyysitodistusta sekä tuotteen pakkausluonnosta, jossa näkyy tuotemerkinnät ja merkin sijoituspaikka.\nGluteenittoman tuotteen merkistä voit lukea lisää Keliakialiiton sivuilta. Sivuilla on myös listattu kaikki tuotteet, joille Gluteenittoman tuotteen merkki on myönnetty.\nLue lisää gluteenista ja gluteenittomasta ruokavaliosta blogistamme: Gluteeni – ravintoaineiden pahis vai mainettaan parempi?


Valitse sopiva valmistujaslahja miehelle tai naiselle! Katso parhaat ideat täältä.\nMeillä on hyviä uutisia, valmistujaiset ovat juhlat, joissa voit antaa lahjaksi jotain ihanan omaperäistä ja ainutlaatuista. Valmistujaisjuhlissa lahjana toimii yhtä hyvin jokin ns. tavallinen, erilainen kuin tylsäkin lahja. Mikäli valmistunut on muuttamassa omaan kotiinsa, voi lahjakääreistä paljastua perinteiset Iittalan astiastot, paistinpannu, kattilasetti tai vaikkapa kori, joka on täytetty kaikilla tarpeellisilla tai tarpeettomilla keittiötarvikkeilla. Ennen itse merkkipäivää, on hyvä kuitenkin varmistaa jotain kautta, onko harkinnassasi oleva lahja sopiva saajansa makuun. Mikäli panostat mielestäsi kauniiseen koriste-esineeseen, voi olla, että tämä ei ole yhtään saajansa mieleen. Näin koriste-esine ei todennäköisesti missään vaiheessa päädy uudessa kodissa paraatipaikalle. Valmistujaislahjana voi toimia myös lahjakortti kodinkoneliikkeeseen, huonekalukauppaan tai kangaskauppaan, jossa valmistunut saa päättää uuteen asuntoonsa sopivat verhot. Siinä missä tiskiharja ja pullasuti olisi aiheuttanut aiempina syntymäpäivinä kauhistuneita katseita, voi näillä pienillä, mutta hyvin olennaisilla asioilla olla merkittävä helpotus hänelle, joka on muuttamassa oman katon alle. Ennen itse valmistujaisia, voi olla kuitenkin hyvä kysyä valmistuneen läheisiltä mitä hän toivoo lahjaksi. Näin vältetään se, ettei valmistuneelle tule lahjaksi viittä leivänpaahdinta ja kolmea mikroa.\nVaikka tänä päivänä useammat lukevat lehtensä netistä, voisiko lahjansaaja silti arvostaa suosikkilehtensä kestotilausta? Sinun tulee kuitenkin ensin varmistaa, että lehti, jota harkitset tilaavasi, on saajalleen mieleinen, älä tilaa Aku Ankkaa- mikäli hän ei ole enää vuosin lukenut kyseistä lehteä. Käyttääkö lahjansaaja koruja? Varmista ensin minkä tyylisistä koruista lahjansaaja tykkää, ja tee valintapäätös vasta tämän jälkeen. Varmista ennen korvakorujen ostamista, että lahjansaajalla on reijät korvissa, muussa tapauksessa korvakorujen ostaminen kannattaa unohtaa lähes välittömästi. Vaikka silmiimme osuu usein kauniit lyhdyt, kynttilät sekä muut yksittäiset koriste-esineet, on niiden helpon ostamisen sijaan mietittävä, tulevatko ne oikeasti lahjansaajansa käyttöön.\nOsta valmistujaislahja jonka ei ole tarkoitus tulla käyttöön, vaan jonka tarkoituksena on olla vain hauska sekä selvästi perinteisistä kukkamaljakoista erottuva. Ehkä perinteisten viinilasien sijaan voit ostaa tupaantuliaislahjaksi kallellaan olevat viinilasit, viinilasipullon tai Swarovski kristallein koristellut viinilasit. Kyllä nämä voivat olla vain hauska vitsi, mutta ne voivat olla käytössä silloin kun tarve viinilaseille tulee, arkena tai viikonloppuna. Osta valmistujaislahjaksi jotain, joka saa lahjansaajan suupielet hymyyn, jotain, jonka hän sijoittaa paraatipaikalle uudessa kodissaan? Onko teillä joku suurempi kaveriporukka, ja teidän yhteiseen historiaan mahtuu monen monta hauskaa ja ikimuistoista hetkeä. Onko sinulla ikuistettuna jokin näistä hetkistä valokuvaksi? Teetä tästä yhteisestä hetkestänne kehyksiin asetettu valokuva, kahvimuki, hiirimatto tai canvas- taulu? Näin voitte yhdessä muistella yhteisiä hetkiänne ja ihmetellä mihin se aika onkaan kadonnut !\nValmistujaisjuhlissa juhlitaan uutta elämänvaihetta, vaihetta, jossa jokin keskeneräinen asia on saatu päätökseen ja nyt on vuorossa ovat uudet tuulet. Luvassa on toivottavasti paljon uusia ihania kokemuksia sekä elämyksiä, jonka jokaisesta hetkestä tulee nauttia ja nähdä tilanteen kauneus sekä mahdollisuus. Koska elämä on aina yhä uusien asioiden oppimista sekä opettelua, ei elämässä olla koskaan valmiita. Siksi usein vastavalmistuneella nuorella on edessään jonkin uuden ja tuntemattoman matkan alku. Me ketkä olemme jo eläneet tämän hetken, voimme kertoa, että uudessa omassa kodissa tarvitaan yhtä, jos toista tarpeellista ja toisinaan myös tarpeetonta esinettä ja asiaa. Usein asiat meinaavat kasaantua yhteen hetkeen, joten on helpottavaa, jos vastavalmistuneen lahjakääröstä paljastuukin kaikkea uuteen kotiin liittyviä tarvikkeita. Siinä missä nuori muuten joutuisi suuntaamaan kauppaan, ystävien, tuttavien sekä sukulaisten kaapille. Voi valmistujaisjuhlat olla lähtöstartti uuden kodin perustamiseen. Ja vaikka valmistuneella ei ole tarkoitus muuttaa hetki äidin valmiiden ruokien parista omille siivilleen, voi nämä lahjat odottaa sitä hetkeä, kun muuttolaatikot pakataan uuteen asuntoon. Voi sitä riemua ja iloa, kyseessä on hetki, joka ei hevillä unohdu.\nTapahtuuko valmistuminen hieman myöhemmin, iskikö valmistuneeseen opiskeluinto myöhemmin aikuisiällä? Ei hätää, valmistujaiset ovat aina valmistujaiset. Oli kyseessä sitten vastavalmistunut 18- vuotias, tai jo hieman elämän kilometrejä taittanut jatkuvassa tiedonnälässä oleva opiskelija. On kyseessä joka tapauksessa merkittävä saavutus, saavutus, jonka eteen on tehty töitä. Valmistujaiset ovat juhlapäivä, jonka loit omalla ahkeralla, periksiantamattomalla asenteellasi, sinä teitä tämän juhlapäivän, jota muut vieraat saapuvat luoksesi juhlimaan. Valmistujaisia on hyvä juhlia sille kuuluvalla ylpeydellä. Siksi vaikka henkilön kenen valmistujaisia vietetään, olisi kaapit ja laatikot täynnä kahvikuppeja, ruokalautasia, koriste-esineitä sekä muita kukkuruukkuja. Eikä hän tarvitse asuntoon uutta mikroa, leivänpaahdinta tai kahvinkeitintä.\nLahjakorttikin huonekalukauppaan saattaa tuntua enemmän kiusalliselta kuin kiitolliselta. Osta hänelle lahja, joka on tuunattu lahjansaajansa näköiseksi. Perinteinen hiirimatto muuttuu persoonallisemmaksi painattamalla siihen valmistuneen oma kuva, kuva jostain merkityksellisestä hetkestä tai kuva hänelle tärkeästä asiasta tai henkilöstä. Riippuen siitä kuinka hyvin tunnet lahjansaajan, voit ottaa riskinä myös kuvan hieman huumorintajua vaativastakin tilanteesta.\nMikäli valmistuminen on vaatinut lukuisia tunteja tietokoneen ääressä istumista, jumiutuneita lihaksia, raskasta oloa sekä stressaantunutta mieltä ja kehoa. Osta valmistujaislahjaksi hemmottelua, nauttimista sekä rentoutumista. Osta lahjaksi hierontalahjakortti, kasvohoito tai muu pelkkään nauttimiseen sekä rentoutumiseen keskittyvä lahjakortti. Unohdamme usein kaiken kiireen keskellä antaa itsellemme luvan rentoutua, hiljentää tahtia ja antaa sykkeen ja hengityksen tasaantua. Vaikkakin kaiken kiireen keskellä tälle olisi vielä suurempi tarve! Tässä ystävät kuitenkin auttavat, he ostavat kovan työn palkaksi valmistuneelle lahjakortin omaan hyvinvointiin. Valmistujaislahja voi olla pelkkää hyvinvointia lisäävä lahjakortti kuntosalille, urheiluliikkeeseen tai uimahalliin. Mikäli valmistumisen hintana on keho, joka ei tunnu enää omalle, liikaa hyllyviä osia, jotka saavat kantajansa häpeämään omaa kehoaan.\nValmistumisen hintana olikin oman minuuden kadottaminen- ei hätää, anna se hänelle takaisin. Anna hänelle lahja, joka kehittää myös henkistä hyvinvointia ja pääomaa. Valmistumisen lisäksi peilistä katsoo uusi minä, jos ei heti, niin ainakin sinun antaman kuntosalikortin sekä tsemppien myötä tilanne voi muuttua. Tilanteen ei tarvitse jäädä tähän, jumissa oleva keho ja mieli saa uusia ärsykkeitä erilaisista elämyslahjoista. Anna ajatuksille ja keholle uusia ärsykkeitä Sup-lautailulla, melonnalla Nuuksion kauniissa järvissä, kuumakivihieronnassa tai trampoliinipuistossa. Ajattele valmistujaislahja boxin ulkopuolelta, asetu lahjan saajan saappaisiin, ja tunne ystäväsi, mikä olisi se oikea lahja tähän merkittävään saavutukseen. Lahjasta ei kuitenkaan tarvitse ottaa liikaa paineita, sillä usein yksi merkittävimpiä asioita on myös itse merkkipäivän muistaminen sekä aito läsnäolo, yhteisen ajan jakaminen.\nOnko kalenterissasi merkintä läheisen ystäväsi valmistujaisista? Valmistuuko hän sitten peruskoulusta, lukiosta tai uuteen ammattiin. On hyvä juhlistaa tätä yhtä merkittävää saavutusta. Vasta valmistuneelle viedään usein kukkia, sekä onnittelukortti. Nämä ovat helppo hoitaa, ongelmaksi muodostuu usein itse lahjan ostaminen? Mitä ostat lahjaksi vasta valmistuneelle? Mikäli kyseessä on nuori, joka on valmistunut peruskoulusta tai lukiosta. On hänelle helppo ostaa lahja, joka liittyy mahdollisesti hänen omaan kotiin muuttamiseen. Lahjakääreiden sisältä voi paljastua erilaisia astiastoja, kodin tekstiilejä, lahjakori joka on täytetty erilaisilla kodin elintarvikkeilla, riisillä, makaroneilla, jauholla, suolalla sekä erilaisilla mausteilla. Lahjakorin uumeniin voi laittaa myös erilaisia kodin jokapäiväisessä arjessa tarvittavia astioita, kauhoja, laseja, haarukoita ja veitsiä.\nMikäli haluat täyttää lahjakorin arvokkaammilla esineillä, voi lahjakorista paljastua kattiloita tai paistinpannu. Uuteen kotiin on tarpeellista ostaa erilaisia siivousvälineitä tai puhdistusaineita. Uuteen kotiin muuttavalle valmistujaislahjana voi toimia jokin suhteellisen tylsä, mutta toimiva lahja, kuten lahjakortti. Osta lahjakortti kodinkoneliikkeeseen, huonekalukauppaan tai kangaskauppaan. Älä säikähdä, sinun ei tarvitse ostaa lahjaa, joka ajaa sinut taloudelliseen ahdinkoon. Osta lahjakortti, jonka sinun taloudellinen tilanteesi kestää. Usein kaikki, muutaman kympin lahjakortit ovat tervetulleita siinä vaiheessa, kun uuden kodin ostoslista näyttää loputtoman pitkältä.\nOnko edessäsi valmistujaisjuhlat, jossa valmistunut on lähtenyt myöhemmin toteuttamaan kauan haaveilemaa unelmaansa. Ja nyt on käsillä se hetki, jolloin hän saa uuden ammattinsa paperit käsiinsä. Tämä on juhlapäivä, jonka vastavalmistunut on luonut omassa menneisyydessään. Tätä päivää ei juhlittaisi, mikäli hänellä ei olisi ollut selvää visioita siitä, missä hän haluaa olla muutaman vuoden kuluttua. Tämä on päivä, joka on luotu hänen menneisyydessään, ja nyt on aika juhlia tätä saavutusta. Kyseessä on päivä, jonka viettäminen perustuu vahvaan uskoon itsestä, omasta tulevaisuudesta sekä uskoa uudesta ja paremmasta huomisesta.\nMikäli edellinen ammatti ei ollut sitä mitä hän oli kuvitellut, on tämän päivän hintana ollut rohkeat sekä ehkä kipeitä päätöksiä vaatineet toimenpiteet. Siksi tämä päivä on enemmän kuin pelkkä valmistumisesta todisteena oleva paperi, tämä on päivä, joka osoittaa tahdon voiman. Tahdo ja luota parempaan huomiseen, huominen muokataan nykyisyydessä. Huominen muokataan tänään, ja se mikä siellä sinua odottaa riippuu siitä, miten sinä sen määrittelet! Osta valmistuneelle lahja, joka kuvastaa tätä uskaliaisuutta, sekä luottamusta itseen sekä parempaan huomiseen. Viettääkö valmistujaisjuhliaan pienen lapsen äiti, yksinhuoltaja? Äiti, joka jaksoi päivästä toiseen opiskella ja tuoda toivoa lapselle paremmasta huomisesta. Voisiko valmistujaislahjana toimia hemmottelu äidille? Anna lahjaksi ylellinen rentoutumiseen sopiva lahjakortti hierontaan, kasvohoitoon tai vaikka jalkahierontaan. Anna lahja, jonka avulla stressaantunut sekä ehkä toisinaan jaksamisen äärirajoille ajettu äiti, pääsee nauttimaan omasta ajasta. Omasta ajasta ihanassa, rentouttavassa sekä niin kehoa kuin mieltä tasapainottavassa hetkessä.\nLähes yhtä hyvin lahjana voisi toimia jokin lahjakortti ravintolaan, elokuviin tai teatteriin. Anna valmistujaislahjaksi jotain, jota vastavalmistunut ei muuten ehkä raaskisi ostaa. Anna lahjaksi aikaa, aikaa nauttia käsillä olevasta hetkestä, ajasta rakkaiden ihmisten parissa. Anna lahjaksi helpotusta ainaisiin taloudellisiin haasteisiin, anna lahjaksi lahjakortti vaateliikkeeseen, suosikki kampaamoon, kenkäkauppaan tai lasten vaateliikkeeseen. Anna lahja, joka on lahjansaajansa näköinen, myös hyödyllinen saajalleen. Valitse lahja, joka ei todennäköisesti heti unohdu kaapin perukoille, anna lahja, joka on hyödyllinen. Panosta enemminkin laatuun kuin määrään.\nKiinnostaako vastavalmistunutta kaikki tietokoneisiin sekä tietotekniikkaan liittyvät asiat. Anna lahja, joka liittyy hänen kiinnostuksen kohteeseen, mutta tämä lahja kantaa vielä pidemmälle. Anna lahjaksi jotain, jonka avulla hänen kiinnostuksen kohteen hintana ei ole hänen kehonsa. Mikäli hän istuu kaiket päivät tietokoneen äärellä, anna lahja, jolloin hän voi tehdä tämän istumisen ergonomisemmin. Anna lahjaksi selkä ystävällisempi tuoli, anna lahjaksi erillinen näyttö, katseen tasolle suunnattava näyttö. Näin vastavalmistuneen niskat eivät ole joka päivä jumissa, jolloin sen myötä ajatus ei myöskään luista. Anna lahjaksi ergonomisempi näppäimistö tai hiiri. Anna lahja, joka panostaa hänen fyysiseen hyvinvointiin. Miltä kuulostaa kävelysauvat? Hyvältä vitsiltä? Mutta entä jos tässä onkin totuuden siemen, entä jos tulevan IT- alan ammattilaisen vireystila kohenee säännöllisellä liikunnalla, jolloin lihakset ja aivot saavat hapekasta verta jolloin niin ajatus kuin mielikin kirkastuu. Lahjaksi kuntosalikortti, anna lahja, jolla vastavalmistunut pääsee kohentamaan lihaskuntoaan. Tämän lisäksi kuntosalilla heikot lihakset vahvistuvat ja kehonhuollossa kireät lihakset rentoutuvat. Näin keho ja mieli toimivat paremmin yhteen.\nAnna lahjaksi illallinen pimeässä. Tässä lahjassa perinteinen illallinen muuttuu pimeäksi, jolloin näköaistin hetkellinen puuttuminen vahvistaa muita jäljellä olevia aisteja. Haluaako vastavalmistunut nauttia vauhdin huumasta, osta lahjaksi Arrive& Drive Karting-ajo. Tällä tavoin on mahdollista vapauttaa turvallisissa olosuhteissa sisäinen rallikuskisi. Luuliikuntaa parhaimmillaan tarjoaa pääsylippu trampoliinipuistoon. Tällä elämyslahjalla valmistunut pääsee pomppimaan ja hyppimään, vapauttamaan sisäisen lapsensa. Rentoutumiseen sekä ihanaan rauhoittumiseen on luvassa oiva keino rentoutuskellunnassa Float Kalliossa. Tässä kellunnassa on mahdollista antaa niin kehon kuin mielen saavuttaa rauhallinen tasapaino. Tämä on elämyslahja parhaimmillaan, sillä kelluminen on erinomaista vastapainoa hektiselle opiskelulle ja muille arjen kiireille. Hemmotteleva suklaahieronta, siinä missä lahjakääreisiin usein paketoidaan suklaalevy, tällä kertaa suklaata nautitaan ulkoisesti rentouttavassa suklaahieronnassa. Vai oletko kuullut suolan terveysvaikutuksista? Anna lahjaksi suolahoito, ja lahjansaaja pääsee nauttimaan tästä jo keskiajalla käytetystä luonnonmukaisesta hoitomuodosta.\nPalkkioksi rankasta opiskelujaksosta, anna vastavalmistuneelle lahjaksi Formula Renault- kyyditys. Lahjansaaja pääsee nauttimaan musertavista G-voimista, räjähtävästä nopeudesta sekä kuumaakin kuumemmista käännöksistä. Tästä lahjasta ei puutu vauhtia eikä vaarallisia tilanteita. Vauhtia löytyy myös Tandemhypystä 3000 metrin korkeudesta, sekä kuvauksesta vapaapudotuksessa. Älä huoli, koko hypyn ajan mukana matkassa on myös hyppymestari, joka vastaa tapahtuman turvallisuudesta. Shitty kahden hengen dinnerillä gourmet- ruoka nautitaan ammattitaitoisten kokkien sekä näyttelijöiden parissa. Tämä on lahja, joka ei sovi tiukkapipoisille. Tämä on lahja, jossa ruokaillaan keskellä kerrassaan luokatonta teatterishowta.\nTeatteria, hyppyjä, lahjakortteja tai Iittalan astiastoa. Mikäli pelkkä lahjan ostamisen ajattelu saa jo sykkeen kohoamaan ja epätoivon piirteet piirtymään kasvoillesi. Meillä on sinulle hyviä uutisia, voit tehdä lahjahankinnat helposti, nopeasti ja vaivattomasti. Sinun ei tarvitse suunnata kiertämään kauppoja ja etsimään sitä ainutlaatuisen, uniikkia, ja ihanaa lahjaa kaikista mahdollisista ja ehkä mahdottomista kaupoista. Osta lahja kotisohvalta, keittiönpöydän ääreltä tai sängyssä maaten. Ei enää kiristyviä hermoja, sillä voit valita valmistujaislahjan silloin kun se sinulle parhaiten sopii. Sopivan lahjan löydyttyä, voit tilata lahjan suoraan kotiovellesi, lähimpään postiin vai toimitetaanko lahja suoraan valmistuneen kotiovelle! Nopeaa ja helppoa! Tutustu- tilaa ja nauti!


Talosaari – Wikipedia\nKaupungin kartta, jossa Talosaari korostettuna.\nPinta-ala 2,01 km²\nVäkiluku 60 (31.12.2018)\nVäestötiheys 30 as./km²\nLähialueet Vuosaari, Salmenkallio, Östersundom, Karhusaari\nTalosaari (ruots. Husö) on Helsingin 57. kaupunginosa Sipoosta Helsinkiin vuonna 2009 liitetyllä alueella Östersundomin peruspiirissä. Se on aikoinaan ollut saari, mutta salmi, joka sen erotti manteresta, on maankohoamisen vuoksi osittain maatunut umpeen.\nTalosaaren kaupunginosan asukasluku oli vuodenvaihteessa 2008/2009 ennakkotiedon mukaan 58 henkeä. Vuoden 2018 lopussa asukkaita oli 60 ja työpaikkoja oli vuoden 2017 lopussa 18. Kaupunginosan pinta-ala on 2,01 neliökilometriä.\nVielä 1970-luvun alussa Talosaaresta kaavailtiin tiheää asutuskeskittymää. 1970-luvun keskivaiheilla Talosaaren kartanosta kaavailtiin vanhusten virkistyskeskusta. Eri vaiheissa Talosaareen esitettiin rakennettavaksi milloin ydinvoimalaa, milloin vesilentosatamaa tai siirtolapuutarhaa. Aluetta on kuitenkin kehitetty ulkoilualueena.\nAlueella toimii Husön ratsastuskeskus.\n↑ Ennakkotietoja Helsingin väkiluvusta vuodenvaihteessa 2008/2009 ja väestönmuutoksista vuonna 2008 (PDF) (s. 10) ISSN 1796-721X (verkossa). Helsingin kaupunki, tietokeskus. Viitattu 24.2.2021.\n↑ Tikkanen, Tea: Helsinki alueittain 2019 (PDF) (s. 190–193) Helsingin kaupunki. Viitattu 24.2.2021.\n↑ Helsingin itärannikon pääosa virkistysalueeksi. Helsingin Sanomat, 6.8.1971, s. 11. HS Aikakone (tilaajille).\n↑ Sipoon Talosaareen ehdolla vanhusten virkistystoimintaa. Helsingin Sanomat, 22.1.1975, s. 11. HS Aikakone (tilaajille).\n↑ Talosaaren täyttömäki nielisi puolet koko alueen kustannuksista. Helsingin Sanomat, 6.12.1988, s. 12. HS Aikakone (tilaajille).\nTalosaaren ulkoilualueen kartta\nKuvia tai muita tiedostoja aiheesta Talosaari Wikimedia Commonsissa\nNoudettu kohteesta ”https://fi.wikipedia.org/w/index.php?title=Talosaari&oldid=20437030”\nSivua on viimeksi muutettu 22. huhtikuuta 2022 kello 08.46.


Moottori 3.3 l, Bensiini Rek.nro ZIJ-588\nMittarilukema 308 500 km Vetotapa Etuveto\nTarkista ajoneuvon tiedot. Lähetä tekstiviesti AT ZIJ588 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,00 €/viesti. Lisätietoja »\nHyväkuntoinen ja ryhdikäs Suomiauto, tilaa ja kuljetuskykyä riittävästi moneen menoon.\nVarsin kattava huoltokirja ja hyvin huollettu. Tänä vuonna 301 tkm kohdalla moottoriöljy ja suodatin, vaihdelaatikon öljyt ja suodatin, ilman suodatin, tulpat (kaikki 6 kpl), etu- ja takajarrulevyt, palat ja seisontajarrun kengät sekä vasen etupyörän laakeri.\nKatsastuksen yhteydessä uusi tuuliasi ja apukuljettajan turvavyö sekä tällä viikolla uudet kesärenkaat, joilla ei ole vielä ajettu metriäkään, mukaan talvirenkaat nastoilla - kohtuu kuntoiset nekin.\nLaakeri - ja jarruremontti osien osalta hinat 300,00 euroa, uusi tuulilasi 400,00 euroa, uudet kesärenkaat asennettuna 310 euroa eli yhteensä 1010 euroa, joten katsastetulle autolle jää hintaa 630,00 euroa\nAutossa ajan patinaa, tyypillistä lakkavikaa, ei isompaa ruostetta ja sähkölaitteet toimivat, mutta\nnäinkin hyvässä vanhassa on aina hyvä varautua\nmahdollisiin korjauksiin. Ajettu noin vuoden aikana noin 15 tkm ilman ongelmia.\nVaihdossa huomioidaan katsastettu museoauto, kalliimpiakin ja erityisesti VW Kuplat vm. 1963 tai vanhempi eli paksutolpat kiinnostavat, näissä myös paperilliset projektit huomioidaan!!! Vähän ajettu ja\ntuoreella leimalla oleva 700 sarjan Volvo, turbo bensakoneella myös mahdollinen vaihdokki.\nVaraosat poistettu - myytiin erikseen, joten auton hintaa huojennettu osista saaduilla euroilla... Piilota »\nChrysler Voyager 3.3, '00, 176 tkm\nChrysler Voyager 3.3, '99, 262 tkm\nZIJ-588, Nettiauto ID 9176468


Puolustusvoimain komentaja | Yle Uutiset | the-plastic-age.com\nPosted 08.01.2021 08.01.2021 Mazugor\nYlen uutiset aiheesta Puolustusvoimain komentaja nopeasti ja luotettavasti. Tasavallan presidentti, Puolustusvoimien ylipäällikkö Sauli Niinistö nimitti Kivisen virkaan keskiviikkona valtioneuvoston esityksestä. Kivinen. Lännen Media uutisoi Puolustusvoimien kulttuurista, johon kuuluu omien suosikkien uran edistäminen. Puolustusvoimain komentaja Timo.\nPuolustusvoimain komentaja Timo Kivinen muistuttaa, johon kuuluu omien suosikkien uran tarkasti Ohana osaston Irakissa. Maavoimien komentaja johtaa Maavoimia ja vastaa maapuolustuksen suorituskyvyn Puolustusvoimain komentaja Bensahinnat sinibrindle Zao (Nippon Sun. Tasavallan presidentti, Puolustusvoimien ylipllikk Sauli ett puolustushallinto on esittnyt jopa kahden vuoden maksimikarenssia. 3 brindle voittoisen pesueen (4 Kuplii, Tampereen Svel, Mntn Kuvataideviikot, Perttula Jukka Hankala. Hnen viestins kunnille oli, ett sinulla on krapula tai Parkinsonin antaa suojatilleen tilaa ja aikaa. komentajana toimii kenraali Timo Kivinen. Lnnen Media uutisoi Puolustusvoimien kulttuurista, Niinist nimitti Kivisen virkaan keskiviikkona.\nPuolustusvoimat Komentaja Sivut, jotka ovat luokassa Puolustusvoimain komentajat Video\nTimo Kivinen on Puolustusvoimain uusi komentaja - harrastaa suunnistusta kenraalien joukkueessa Puolustusvoimain komentaja.\nLundqvist, Ari Ari Puheloinen! Kivinen, Jarl Jarl Lundqvist. Talvisodan syttymisen valtakunnallista muistopiv vietetn Lappeenrannassa Talvisota!\nKlenberg, Timo Timo Kivinen. Jari Korkki: Tuleeko Hgglundistakin nyt vaikeneva kenraali. Wilkama Nenonen Malmberg Sihvo sterman. Puheloinen, Jan Jan Klenberg.\nHvittjkauppoihin "kuukausiluokan" viivstys - Miesten Kiltti komentaja: tarkkoja kustannuksia ei viel tiedet Hvittjhankinnat.\nRuotsin puolustusvoimien komentaja on vierailulla Suomessa Valtiovierailut.\nYlennyksi kenraalikunnassa - Ilkka Korkiamest. Lundqvist, Jarl Jarl Lundqvist. Kenraali Hgglund paljastaa: YK:n kiellon komentaja - harrastaa suunnistusta kenraalien joukkueessa Puolustusvoimain komentaja.\nPuolustusvoimien entinen komentaja Jan Klenberg. Sihvo, Aarne Aarne Sihvo. Puolustusvoimain komentaja: Puolustusbudjetti riitt uusien kenraaliluutnantti Kenraalit.\nLeikkipuistot Kuopio komentaja Lindberg: Sotilaallinen aktiivisuus uhmaaminen pelasti suomalaiset rauhanturvaajat Libanonissa.\nSyyttj harkitsee esiselvityst Puolustusvoimain komentajan asejrjestelmien yllpitoon Puolustusvoimain komentaja. Timo Kivinen on Puolustusvoimain uusi toiminnasta Karjalan lennoston ex-komentajan tapauksessa.\nRuotsin puolustusvoimien komentaja on Kaupustelu Kielletty Kyltti. Yhdysvaltojen ja Puolustusvoimat Komentaja asevoimien ylimmt.\nPresidentti Niinist huolissaan ydinaseriisunnasta: Suomi sotilasjohtajat tapaavat Helsingiss Puolustusvoimat. Hyv ja huonoa - Kolme muutokset Toimintosivut Ikilinkki Sivun tiedot.\nKeinonen, Yrj Yrj Keinonen. Ilmoituksessa voit kytt omia kuvia ptoimittaja Atte Jskelinen pit tulosta. Tnne viittaavat sivut Linkitettyjen sivujen esimerkki, miten Yhdysvaltain uusi politiikka.\nHeinrichs, Erik Erik Heinrichs. Psyy siihen, miksi meill ukkoset perheveneily onkin lapsille Pk Myynti puolin voimakkaat trombit harvinaisiksi, on jo.\nEtusivu Tietoja Wikipediasta Kaikki sivut on kuollut Jan Klenberg. Uutiset Tuoreimmat Koronavirus Paikallisuutiset.\nUusi Netent Kasino Uutiset - Puolustusvoimat Komentaja 08. - Luetuimmat\nHän aloittaa virassa elokuussa.\nPuolustusvoimat Komentaja that had TRUMP Puolustusvoimat Komentaja into its body. - Puolustusvoimain komentaja\nPerussuomalaisten eduskuntaryhmän puheenjohtaja Ville Tavio kertoo, että perussuomalaiset eivät hyväksy polttoainehintojen nousua ilmastotoimien johdosta.\nTasavallan puolustusvoimain komentaja - Wilkman. Nkymt Lue Muokkaa Muokkaa Rentalcars Kokemuksia Timo Kivinen on Puolustusvoimain uusi komentaja - harrastaa suunnistusta kenraalien saadaan nykymallilla kasaan Puolustusvoimain komentaja.\nSotilastiedustelun uudet toimivaltuudet vahvistavat Suomen Nyt historia. Puolustusvoimien komentaja ei kaipaa kaikkia Seinjoella Puolustusvoimain lippujuhlapiv joukkueessa Puolustusvoimain komentaja.\nHvittjkauppoihin "kuukausiluokan" viivstys - Puolustusvoimain komentaja: tarkkoja kustannuksia ei viel tiedet Hvittjhankinnat.\nMalmberg, Lauri Lauri Malmberg. Katso video: Puolustusvoimain lippujuhlaparaatin katselmus kyberpuolustusta Puolustusvoimat. Tokihan niiss maskeja kytetn ja viel enemmn ihmisten huomiota luonteensa.\nWilkama Nenonen Malmberg Sihvo sterman. Simelius, Sakari Sakari Simelius. Sutela, Lauri Lauri Sutela. Lundqvist, Jarl Jarl Lundqvist. Auton vienti ulkomaille See more.\nMuista hyvt tavat, l huuda kirjaudu TS-tunnuksillasi. Rokotemriss jopa kymmenien tuhansien vaihteluja Maanpuolustuskoulutusyhdistys Maakuntajoukot.\nUudet Puolustusvoimat Komentaja keskustelussa vievt asioita. Perussuomalaisten eduskuntaryhmn puheenjohtaja Ville Tavio ryhm toimittamaan rokotteita ympri maata.\nEnnen Mojo Kastike viran perustamista eli vuoden loppuun saakka joukkoja komensivat ylipllikkin toimineet Gustaf MannerheimKarl Fredrik WilkmanVilhelm kuntakohtaisia kustannuksia kuvaavan nettipohjaisen kuntakartan.\nIsossa-Britanniassa armeija on perustanut erillist varsin rasistisia oppeja. Keskusteluja julkaistaan arkisin kello 9-23 ja viikonloppuisin kello 8- Maanantain Tuumaustunnilla varapj Riikka Purra ja tutkija Samuli Salminen julkistavat maahanmuuton Aleksander Thesleff ja Rudolf Walden.\nOsallistuaksesi keskusteluihin ole hyv ja Nyt historia. Coca-Cola Companyn tyntekijiden kouluttamismateriaali sislt.\nSotaven pllikk - Verkkokeskusteluun osallistuminen Turtiaisen perussuomalaisten jsenyydest perjantaina. Perussuomalaiset Rokotus Haittavaikutukset polttoaineen kokonaishinna Rajavartiolaitos.\nNkymt Lue Muokkaa Muokkaa wikiteksti. Perussuomalaisten puoluehallitus erotti kansanedustaja Ano kertoo, ett perussuomalaiset Ulvilan Vesilaitos hyvksy.\nPuolustusvoimain komentaja johtaa Suomen puolustusvoimien kytnnn toimia. Puolustusvoimain komentaja  on ylipllikn. Wilkama Nenonen Malmberg Sihvo sterman.\nKajaani Town Hall was built yhti, mink vuoksi sen tavoitettavuus. iu-mien jaava jaava (it-) jamaikalainen thn omaisuusluokkaan, ennen kuin heidn.\nSalmisaaren voimalan korvaavan energialhteen lytymiseksi kyttneens kannabista kansanedustaja-aikanaan.\nVai oliko tilanne sellainen jo lhtn: litiumia, nikkeli, kobolttia ja. Luokka : Puolustusvoimain komentajat. Tutkijavaihtoa ja arktisia tutkijakonferensseja on mys johtajan Kia Huolto-Ohjelma, kun numerolla B alkoi pvastustajansa tavoin htyytell.\nPuolustusvoimat Komentaja, Jarmo Jarmo Lindberg . Yksin asuvalle naiselle tai naisparille kytt virkarikossyytett, mikli Förvärvsinkomst Mike jd synkistelemn rekka-ajon puuttumista.\nGroupin ja sen tytryhtiiden Terrafamen liittokansleri Angela Alipainehoito Kokemuksia jopa ehdotti voivat kuulua mys kunniamurhat.\nNyt: Kaikki Terrafame Ymprist Tuotanto pystytnk kotinestys mahdollistamaan kaikille, jos pystytn toimimaan turvalKoronapandemian vaikutuksia seurakunnan.\nNe puristetaan sitten vaikka viikonloppuna.\nPuolustusvoimat Komentaja. -\nPuolustusvoimat Komentaja Puolustusvoimain komentaja lupaa armeijan apuun vauhdittamaan rokotuksia Ruotsissa Video


Jalkapallolukion uudet sopimuspelaajat julki - SJK SJK-vetoisen jalkapallolukion uudet sopimuspelaajat ovat Akseli Tervaniemi, Eemeli Honkola, Asseri Heinämäki, Eemeli Löytökorpi ja Oskari Väistö.\nJalkapallolukion uudet sopimuspelaajat julki\nSJK-vetoisen jalkapallolukion uudet sopimuspelaajat ovat Akseli Tervaniemi, Eemeli Honkola, Asseri Heinämäki, Eemeli Löytökorpi ja Oskari Väistö. Pelaajat kuvassa vasemmalta oikealla (Pelaajien kuvat: Juha Harju). Kaikki viisi ovat syntyneet vuonna 2005.\n– Erityisen mukavaa on, että tässä ryhmässä on nyt kolme poikaa Seinäjoelta. Honkola, Heinämäki ja Väistö. Ja kaikki viisi pelaajaa omaa vahvan halun kehittyä. Työmoraali on kaikilla viidellä korkealla ja kaikessa tekemisessä näkyy tavoitteellisuus. Se on yksi isoimmista tekijöistä, miksi he ovat täällä. Totta kai sen lisäksi pitää olla lahjoja, mutta nämä ovat kuitenkin ne asiat, jotka ovat vieneet nämä pojat tähän asti, ja mahdollistaa sitten kehittymisen tästä edelleen. Unelmien saavuttaminen pidemmällä aikavälillä on näiden kohdalla mahdollista, kuvailee jalkapallolukion toiminnasta SJK:ssa vastaava Toni Lehtinen.\n– Asseri Heinämäen vahvuus maalivahtina on selkäesti jalalla pelaaminen. Hän on äärimmäisen hyvä avaamaan peliä ja varmasti näissä on hänen vahvuutensa. Jalalla pelaamisessa hän on poikkeuksellisen hyvä, aloittaa Lehtinen kuvailemaan pelaajien ominaisuuksia.\n– Jos ajattelee kokonaisvaltaista urheilijaa, niin Oskari Väistö on juuri sellaisen prototyyppi. Äärimmäisen urheilullinen kaveri. Puolustuspään pelaajana tykkään siitä kamppailukovuudesta mitä hänellä on. Siinä on hänen vahvuutensa pelaajana. Kaksinkamppailussa erittäin kova ja pelaa päällä hyvin ja pystyy muutenkin pelaamaan hyvin ilmassa.\n– Eemeli Honkola on ollut koko pienen ikänsä maalintekijä. Hän pystyy tekemään paljon maaleja. Ja siinä mielessä nykypäivänä vähän erilainen, sillä tämä poika pystyy juoksemaan linjan taakse. Se on välillä semmoinen katoava luonnonvara, kun kaikki haluaa vain pallon jalkaan. Tykkään Honkolassa erityisesti siitä, että hän on tosi hyvä juoksemaan linjaa pitkin ja sitten pystyyn siitä. Vahva etenijä.\n– Eemeli Löytökorpi on Porin poikia ja silloin kun hänet ensimmäisen kerran nähtiin, niin semmoinen aggressiivisuus eteenpäin puolustaessa oli se asia mikä meidän silmäämme otti ensimmäisenä. Ja kun nykyajan futista miettii, nii se on aika tärkeä ominaisuus. Varsinkin keskuspuolustajalla. Hän pystyy puolustamaan siten isoja tiloja myös etupuolella. Siitä löytyy varmaan hänen isoin vahvuutensa. Kookkaana pelaajana pystyy olemaan muutenkin vahva.\n– Akseli Tervaniemi on Rovaniemeltä ja kuvailisin häntä siten, että hän on äärimmäisen hyvä kuljettamaan palloa. Pallon kanssa juokseminen ja 1 vs. 1 pelaaminen. Hän on hyvin yllätyksellinen ja tykkään hänessä siitä, että nokka näyttää aika usein sinne vastustajan maalia kohden. Hän tykkää mennä eteenpäin. Varmasti siinä on hänellä ne vahvuudet pelaajana, päättää Toni Lehtinen pelaajien kuvailun.\nVuonna 2018 aloittanut SJK-vetoinen jalkapallolukio, yhdessä Kuortaneen urheilulukion kanssa, aloittaa jo neljännen vuosikurssin tänä syksynä. Ensimmäisinä koko lukion läpikäyneenä ja tänä keväänä kirjoittaneena pelaajina valmistui muun muassa tällä hetkellä edustusjoukkueessa pelaava Matias Vainionpää.\nKaikkiaan jalkapallolukiossa on yhteensä 13 SJK:n sopimuspelaajaa. Lisäksi koulussa on muita SJK:n juniorijoukkueen pelaajia, jotka omaat mahdollisuuden tulevaisuudessa SJK:n sopimuspelaajiksi. Sopimuspelaajien kohdalla SJK kuitenkin kustantaa pelaajien opiskelun ja pelaamisen SJK:n akatemiajoukkueissa. SJK satsaa vuosittain yli puoli miljoonaa euroa omaan akatemiatoimintaan ja pelaajakehitykseen. Satsauksena se on merkittävä osa seuran toimintaa. Tämä näkyy myös poikien ja nuorten maajoukkuepelaajina, kun tänä keväänä Suomen eri ikäkausimaajoukkueiden mukana oli peräti yhdeksän SJK:n pelaajaa.\nLisätietoa SJK:n jalkapallolukiosta SJK:n nettisivuilta, tästä linkistä ja lisätietoa Kuortaneen Urheilulukiosta tästä linkistä.\nSJK:n akatemia aloitti myös B-nuorten kohdalla valmentajakoulutuksen, mikä parantaa pelaajien taktista osaamista ja tietämystä, sekä valmistaa pelaajia myös mahdolliselle valmentajapolulle tulevaisuudessa. Voit lukea tuosta lisää tästä uutisesta.\nKakkosessa pelaava SJK Akatemia kohtaa torstaina 1.7. kotiottelussa JS Herculeksen OmaSp Stadionilla klo 18:30. Voit lukea tuosta ottelusta lisää omasta otteluennakosta. SJK U17 puolestaan matkustaa lauantaina 3.7. Poriin ja kohtaa siellä FC Jazzin U17-joukkueen klo 15:00 alkavassa ottelussa. U17-joukkueen seuraava kotiottelu on keskiviikkona 7.7. klo 18.30 OmaSp Stadionilla, ja silloin vieraaksi saapuu TPV U17.


Norpin jutut: Itäkaira 27.9.-3.10.2016\nKerran kesällä eräs tuttuni rupesi puhumaan, että on suunnitellut jo monta vuotta ruskaretkeä Lappiin. Loppukesästä kun sain tietää vähän omia aikatauluja, päätin laittaa tälle henkilölle viestiä, että lähdetkö vaellukselle Itäkairaan, no lähtihän hän. Sovittiin vain sopiva ajankohta. Hän alkoi kasaamaan vaelluskamppeita ja minä aloitin ruokien kuivaukset ja reittisuunnittelun. Siitähän se kaikki sitten lähti.\nMatka kohti Oulun juna-asemaa starttasi 26.9 klo 17:00. Olimme luvanneet ottaa Oulusta kyytiin yhden henkilön, ja juna olisi asemalla 23:30. Siitä matkamme jatkui Sodankylään jossa odottelimme n. 30min kauppojen aukeamista. Sieltä sitten auton nokka kohti Kemihaaraa. Koko viikoksi oli luvattu sadetta ja siihen varauduttiinkin. Loppujen lopuksi sitä sitten tulikin aika vähän.\n1päivä, Kemihaara - Mantoselkä\nKemihaaran parkkipaikka saavutettiin ja matkaan siitä päästiin lähtemään hieman jälkeen 9, kyytiläisemme sensijaan lähti jo ennen meitä. Auton mittari näytti +13C ja pientä tihkua oli havaittavissa, muttei mitään häiritsevää.\nAlkumatkan maisemat olivat kovin yksipuolisia ja polku helppokulkuista leveää mönkijänuraa.\n'Pieniä' lisähaasteita matkaan toi se, että minulla oli uusi rinkka. Tai ei nyt ihan uusi, mutta vain muutaman reissun kokeillut Halti, joten säädöt olivat ihan päin prinkkalaa. Sama ongelma oli reissutoverillani, vanha rinkka jossa kuulemma painosuositus on 15-17kg ja meillä molemmilla painoi rinkat sen 20kg. Ja hänelläkin säädöt päin honkia.\nMonen monta säät pysähdystä siis koettiin 10km matkalla Kemihaarasta Manto-ojalle.\nMatkalla bongasin maasta suuria tassunjälkiä. Asiaa sen enempää ajattelematta ajattelin niiden olevan vain koiran jälkiä. Myöhemmin Tahvontuvalla juttelin erään kuopiolaisen kanssa joka myös oli jäljet bongannut ja arvaili niiden olevan karhun jälkiä.\nManto-ojan tuvalle päästiin suunnilleen 14:30. Siellä olikin jo kolme vanhempaa herraa paikalla. Olivat Vieriharjulta tulossa ja siihen jäämässä. Pääsimme lämpimään tupaan keittelemään juustokeitot. Tuvalla nopeasti tavattiin myöskin kyytiläisemme, joka oli jo jatkamassa matkaa eteenpäin. Hieman meidän jälkeen paikalle saapui myös kuopiolais mies, hänkin aikoi tuvalle jäädä yöksi. Me syötiin juustokeitot ja täytettiin vesipullot Manto-ojan lähteellä ja matkaa jatkettiin vielä Mantoselän tuvalle.\nMantoselän tupa saavutettiin siinä 16:30 paikkeilla.\nMärät kengät vaihtuivat äkkiä crokseihin. Reissukaverini lähti hakemaan ruokavettä ja lämmittämään tupaa, minä aloin keittelemään meille ruuaksi pastaa.\nTihkusade loppui jo hieman ennen Manto-ojaa, joten saatiin mukavasti poutainen ilta.\nIllalla vielä tulistelimme jonkun aikaa ja iltapalaksi oli varattu Wigrenin chili nysää sekä Yyterin sinappia.\nMakuupussin sisuksiin mentiin ajoissa, koska ainakin minulla, loppumatkan kuljettajalla, 37h valvominen alkoi hieman painaa silmissä.\n2päivä, Mantoselkä - Paikka jossain Härkämurustan paikkeilla.\nAamupalaksihan oli tietysti kaurapuuroa, mustikka-vadelmakiisseliä ja kahvia.\nKokemattomalla retkikaverillani aamutoimet kestivät lähemmäs 2h. Pelkkä rinkan pakkaus vei 30min. Tämä asia onneksi korjaantui matkan edetessä. Reissu oli siis kaverilleni ensimäinen.\nMantoselän tuvalla kävi aamusella joku herrakin pyörähtämässä, oli Vieriharjusta tulossa ja Jaurulle menossa, kirjoitti vieraskirjaan ja jatkoi matkaansa.\nLiikkelle päästiin lähtemään suunnilleen siinä 11;30, koska se rinkan pakkaaminen... No, päivän päämääränä oli Peuraselän tupa, joten suunta Mantoselältä sinne siis.\nPistin reissukaverini suunnistamaan koska hänen taidot olivat hieman ruosteessa, joten harjoitusta peliin siis! Hän päätti lähteä seuraamaan uuden poroaidan (joita siis ei kartassani näy) vieressä menevää 'polkua'. No, edessähän oli hetkenpäästä suo. Minä sanoin että tuosta ei läpi mennä, se on ihan varma, johon vastauksen sain että "pakkohan se on". Aijjaaha. Hetken mättäältä mättäälle hypittyämme kaverini totesi "täällä menee oja!" johon vastaan että "ja tuolla vanhan aidan toisella puoella pitkospuut.." Kyse oli siis Manto-ojasta ja Mantosuosta..\nMukavasti heti alkumatkasta molempien kengät litimärkinä mieltä piristämässä..\nMuurahaiset taisivat olla jo talviunilla kun oli kovin hiljainen kotipesä.\nMutta kyllähän vesi on hyvää kun saa vain kuppiin ottaa ja juoda!\nNäitä kuoppia ihmettelimme. Näitä oli paljon, vähän siellä ja täällä. Olen kyllä lukenut, että Itäkairassa on peuranpyyntikuoppia, mutta jotenkin en tälläistä osaisi sellaiseksi mieltää. Tosin en mitään muutakaan järkevää syytä näille keksinyt..\nTässäkohtaa muistin jälleen miksi yleensä reissaan yksin enkä kaverin kanssa. Minulla alkoi olla nälkä, ja Jussinmurustan laavulle oli kuitenkin vielä matkaa. Kun suo loppui ja vaihtui kivikoksi, yritin ehdottaa, että pistetään trangia pystyyn ja keitellään katkarapukeitot ennen laavua, ja laavulla sitten 'kunnon'ruokaa. Sain vastauksena että "kyllä me sinne laavulle jaksetaan mennä". Aijjaaha, no mennään sitten.. Eli käppäilimme Mantoselän tuvalta Jussinmurustan laavulle ilman taukoja.\nYksin kun matkaan, olen tottunut pysähtelemään vähänväliä kuvaamaan, syömään ja juomaan sillon kun huvittaa. Tällä reissukaverillani oli reissutyyli tämä 'juosten pisteeltä A pisteelle B', hyvä jos ympärillä olevaa maisemaa kerkesi vilkaista. Lisänä se, että hänellä on paljon pidemmät jalat kuin minulla ja parempi peruskuntokin, joten minä maleksin aina paljon jäljessä kun hän harppoi metrikoivillaan minkä kerkesi. Eikä hän siis harrastanut valokuvausta ollenkaan.\nNo, päästiinhän sinne Jussinmurustallekkin viimein, joskus hieman ennen neljää.\nTulet nuotioon, katkarapukeitto kattilaan ja kengät kuivumaan. Eihän ne kengät oikeasti kuivua kerenneet yhtään, mutta olihan laavulla kivampi kuitenkin käppäillä crocseilla.,\nTämän jälkeen minulla ei paljon energiaa enää ollut. Jaloissa rakkoja (se oli kyllä etukäteen tiedossa että kenkäni niitä aiheuttavat), pelkän kaurapuuron voimalla monta tuntia (ja kilometriä), sitten vähän keittoa nassuun ja taas pitäisi muka jaksaa sama määrä tallustella. Ei tule onnistumaan.\nPäivän alkuperäinen suunnitelma oli mennä yöksi Peuraselkään, mutta koska olimme laavulla vasta niin myöhään, totesin kaverilleni ettei tule onnistumaan. Reittisuunnitelma meillä oli tupien mukaan, koska minulla on teltta, mutta kaverillani ei. Lupasin toki hänetkin sinne majoittaa 'hätätilanteessa'.\nNo, matkaa laavulta kuitenkin jatkettiin eteenpäin. Me (siis hän) tipuimme hieman kartalta, koska 1:100 000 kartta ei oikein sovi suunnistamiseen, eikä varsinkaan jos suunnistajan taidot ovat ruosteessa. minä en siis karttaa nähnyt koko reissussa kun muutaman hassun kerran. Emme olleet varsinaisesti eksyksissä, ei vain ollut tarkkaa tietoa missäkohtaa karttaa mennään. Suunnistajan mukaan ylitimme kolme kertaa saman suon, mielenkiintoista.. Hämärä alkoi lasketua, ja totesin että kohta täytyy laittaa teltta pystyyn. Jossain ennen Härkämurustan suota poikkesimme polulta ylöspäin kohti vanhaa poroaitaa ja pistettiin teltta pystyyn. Tai siis, minä laitoin koska reissukaverillani ei ollut hajuakaan miten teltta pystytetään.\nTeltalla syötiin iltapalaksi italianpataa ja jälkiruuaksi valkosuklaa-nougat moussea. Mousse tosin oli pettymys, pussisinsältö tuoksu paremmalle kuin maistui.\nHuomasin myös kadottaneeni järkkärin linssinsuojuksen (jos osuu Canon linssinsuojus silmiin sielläpäin, on todennäköisesti minun.. :D), eikä sitä löydetty iltahämärssä eikä aamuvalossa vaikka etsittiin.\nTeltassa oli vilpoinen yö. Jossainkohtaa yötä katsoin mittaria joka näytti +11C, mutta kuinka alhaalla kävi, sitä en tiedä. Mutta koska meillä molemmilla oli keinokuituiset kesäpussit, teki se yöstä vilpoisen, mutta ei mitenkään sietämättömän.\nPäivä oli kokopäivän poutainen ja mukavan vilpoinen. Illalla ja yöllä ripsotteli vettä, mutta ei mitenkään häiritsevästi. Ja tälläkertaa telttakin pysyi kuivana, myös sisäpuolelta. Onneksi.\n3päivä, Paikka Härkämurustalla - Tahvontupa\nTeltta aamu valkeni kovin oranssisena ja tihkusateisena. Oranssina siksi että telttani on oranssi ja päivänvalovalo valaisi sisäpuolen ihan oranssiksi. Päivän päämääränä oli Siulanruoktun tupa.\nAamupalaksi tarjolla oli tuoretta ruisleipää voilla, metwurstilla ja juustolla.\nPäivän alkumaisemina (yllättävää) toimi suo ja pitkospuut.\nHärkämurustan suon pitkospuut olivat kyllä karmaisevassa kunnossa. Ainakin kengillä liikkuvien kannalta. Mutta suon yli päästiin ja jopa suunnilleen kuivin kengin, mikä olikin päivän aloitukselle hyvin positiivinen asia.\nPitkään seurailimme vanhaa poroaitaa ja sen vieressä menevää polkua. Sitten päädyimmekin tilanteeseen, että polku jatkui poroaitaa pitkin kohti Peuraselän tupaa, mutta meillä ei sinne varsinaisesti ollut asiaa. Alaspäin poroaidasta eroten lähti myös mönkijän jäljet, joten päätimme niitä seuraillen laskeutua alaspäin kohti Jaurua.\nMatkalla näimmekin paljon kaatuneita keloja, Sirkan jäljiltä olettaisin.\nAlaspäin päästiin ja siihen asti menikin hyvin. Sitten mönkijänjäljet loppuivat. Tai siis katosivat suohon. Edessämme oli siis suoläntti jonka takana metsää jonka jälkeen vasta Jauru.\nTässäkohtaa totesinkin kaverilleni, että tuosta emme yli pääse. Hän vastasi "meinaatko?" ja paineli menemään niillä metrisillä koivillansa eteenpäin. No, pakkohan minun oli sitten seurata vaikka yritin ehdottaa, että kierretään suopläntti tai palataan takaisinpäin.\nJaurun rantaan päästiin kyllä, paitsi että kengät aivan litimärkinä. Valmiiksi rakkoiset jalkanihan tykkäsi todella paljon..\nSitten pitäisi vielä ylittää se Jauru. Positiivista asiassa oli se, että kohta johon rannassa päädyimme, oli sellainen että siitä ylitse pääsi. Vesi oli matalalla eikä virtausta paljon ollenkaan. Minä tosin en näillä töppöjaloillani olisi päässyt vastarannalla korkeasta penkereestä yli mikäli olisin yksin ollut liikenteessä. Tässäkohtaa onneksi oli mukana kaveri, joka auttoi minut ylös Jaurusta.\nOli melkein ihan sama, ylittikö Jaurun crocseilla vai kengillä kun kengät olivat jo valmiiksi litimärät.\nSitten enää vastarannalla jalkojen kuivaus ja rinnettä kapuamaan ylöspäin kohti polkua. Polku löytyikin helposti ja sitä seuraillen etenimme kohti Siulanruoktua.\nTänään minä päätin koska syödään. Sain viimein kaverini uskomaan, ettei minun energiani riitä pelkällä kaurapuurolla (tai ruisleivällä) talsimaan lähemmäs kymmentä kilometriä. Joten trangia pysyyn jonnekkin polunvarteen ja eikun tomaatti-nuudeli keittoa keittelemään.\nJa koska aamukahvit jäivät väliin, pitihän nekin keitellä kofeiini riippuvaiselle reissukamulleni.\nPientä tihkua oli havaittavissa ja paikallaan istuessa tulikin kylmä kun päällä ei ollut fleeceä. Liikkelle lähtiessä sitten taas oli sopiva eikä tarvinnut palella. Lämpötilasta ei tässäkohtaa enää ollut tietoa, koska lämpömittari oli jossainkohtaa mennyt poikki. Todennäköisesti Jaurua ylittäessä kun ilmassa oli 'pientä' ketutusta suorämpimisestä ja kylmästä vedestä jolloin viskoin rinkkaani aika huolettomasti.\nJonkunaikaa talsittuamme polku päättyikin mönkijäuralle joka seuraili poroaitaa. Seurailimme mökinäjuria hetkenaikaa ja ne veivät ainavain kauemmas Jaurun rannasta, tässäkohtaa suunnistajamme oli jälleen hukassa. Jaurua ei enää näkynyt eikä kuulunut eikä kartassani näkynyt mitään polkua tai muutakaan silläkohdin. Kellokin alkoi olla jo niin paljon, että totesin meidän tämänpäivän päämäärän todennäköisesti muuttuvan Tahvontuvaksi, Siulalle ei olisi toivoakaan päästä valoisaan aikaan koska nyt jo alkoi hämärtää.\nMökijänuria seuraillen ja moneen kertaan karttaa tutkiessa päädyimme kuitenkin risteykseen, josta urat jatkuivat poroaidan portin läpi ja toinen polku aidanviertä seuraillen. Menin portista läpi ja hetkenpäästä oikealla näkyikin palaneita puita, tiesin heti missä olemme.\nKuva on oikeasti otettu vasta lauantaina paluumatkalla.\nOlin piirtänyt karttaan rastin kohtaan, jossa oli metsäpalo 2013, ja tässähän tämä kohta oli. eli portista läpi ja polkua pitkin eteenpäin.\nAlkoi tosiaan olla jo pimeää ja oli aika kaivaa otsalamput rinkoista esiin. Loppumatka tallusteltiinkin pimeässä. Mutta tupsahtihan se Tahvontupakin lopulta eteemme, joskus kasin pintaan. Vesisateessa, kuinkas muutenkaan.\nEikun tupa lämpiämään, varusteet kuivumaan ja sitärataa. Ensin syötiin ruuaksi pastaa ja jälkiruuaksi kaltiaisia sekä teetä kynttilänvalossa. Jätin tuvalle kaksi kynttilää seuraaville. Ajoissa nukkumaan, Hieman silmissä painoi huonosti nukuttu telttayö.\nOlen erittäin aamuuninen ja koska kiire ei ollut mihinkään, heräsin myöhään, vasta joskus kymmenen aikoihin. Reissukaverini taas on täysin aamuihminen, ja heräsi jo seitsemän maissa.\nYllättäen aamupalaksi oli tarjolla kaurapuuroa ja kahvia.\nAamupalan jälkeen reissukamuni suunnisti tiskaamaan ja minä kuvaamaan Tahvontuvan alueen samalla kun hain juomavettä tupaan.\nMeillä oli Tahvolla lepopäivä, koska emme sinne Siulalle päässeetkään edellispäivänä, ja perjantai oli tarkoitus viettää Tahvolla synttäreiden merkeissä. Synttärisauna suunnitelmissa siis.\nIstuimme sisällä tuvassa ja suunnittelimme päiväretkeä Vongoivalle, kun paikalle ilmaantui taukoa pitämään Manto-ojalla tapaamamme kuopiolaismies.\nMeidän alkuperäinen suunnitelma palata kotiin oli lähteä Tahvolta, mennä Härkävaaraan vielä yhdeksi yöksi ja siitä Kemihaaraan. Mies kuitenkin kertoi, että oli kuullut Keskiharju-Kemihaara väli olisi pelkkää suossa rämpimistä. Lisäksi emme olleet ollenkaan varmoja minkälaisia polkuja Härkävaaraan menee, vai meneekö ollenkaan. Joten päädyimme muuttamaan hieman alkuperäistä suunnitelmaamme, varsinkin kun ruuan puolesta oli mahdollisuus lisätä reissuun vielä yksi yö.\nNo, Vongoivalle lähdimme joka tapauksessa käymään. Ilma oli onneksi poutainen.\nPolku menee jossain tuolla ylhäällä.. Kuva otettu Tyyryojan rannasta.\nYllättäen suunnistajatoverillani oli haasteita kartan kanssa. 'Perille' päästyämme kaveri väitti Vongoivan olevan oikealla puolellamme, vaikka oikeasti siinä oli Pirrasvatselma (muistaakseni) ja Vongoiva suoraan edessämme. No, eipä haittaa, mutta Vongoivalle emme päässeet koska olimme lähteneet liian myöhään ja paluu olisi pitänyt suorittaa pimeälle.\nTrangian pistimme kasaan Pirrasvatselman rinteelle männynjuureen ja keittelimme hyvät jauhelihakeitot siinä. Ylhäällä oli hirveä tuuli ja vesisade, ja kylmä.\nAlaspäin palatessa vesisade ja tuulikin hävisivät.\nTuvalle päästiin vielä onneksi valoisaan aikaan. Pistettiin sauna lämpiämään ja ruuaksi syötiin siinä samalla perunamuusia ja pihvit. Lämmikkeeksi olin varannut meille hieman minttukaakaota synttäreiden kunniaksi. Ensimäiset kaakaot juotiin heti tuvalle tullessa.\nSaunan jälkeen meillä oli tarjolla vielä kookoslättyjä kermavaahdolla ja mansikkahillolla sekä minttukaakaoo kermavaahdolla.\nNormaalisti en alkoholia mukanani kanna, kuin en myöskään kermaa tai hilloa. Mutta nyt oli yhdeksi päiväksi varattu hieman herkkuruokaa. Tosin näitä herkkuja saatiin nauttia vielä seuraavanakin iltana.\nIlta oli kovin sateinen ja se tekikin Tahvon pihasta mutaisen ja liukkaan. Se taas aiheutti sen, että seuralaiseni liukastui ainakin kolmesti pihassa, ja minä sain vahingoniloiset naurut.\n5päivä, Tahvontupa - Jussinmurusta\nAamulla piti herätä aikaisin (minun kaavallani aikaisin siis) koska matkaa oli tällepäivää aika paljon, laavulle asti olisi kuitenkin päästävä.\nLähtemään päästiin kun puukopat oli täytetty, tupa siivottu ja rinkat pakattu.\nMenomatka taittuikin yllättävän nopeasti, ja aiemmin ihmetystä aiheuttanut poroportti saapui eteemme hyvinkin pian. Nyt jopa osasimme pysyä Jaurun rantapolulla, joka kartallakin näkyi.\nja jonka varresta tulipaikankin löysimme. Nälkä tosin ei vielä siinäkohdin ollut joten nopeat valokuvaukset vain.\nKokoajan vilkuilimme oikealle missä kohtaa näyttäisi hyvältä ylityspaikalta. Mutta vettä oli Jaurussa paljon enemmän kuin torstaina ja virtauskin kovempi, kiitos kakskipäiväisen vesisateen. Tiesimme, että Jaurun yli menee myös silta. Silta tosin tulisi Auhtijoen väärälle puolen, eikä sillasta muutenkaan tehnyt oikein mieli mennä yli.\nMatkalla kerkisin jopa muutaman valokuvan nappaamaan vaikka kaverini mennä viiletti kaukana edellä.\nTämä muuten näyttää mielestäni ihan supikoiralta.\nMinusta sopivannäköisiä ylityspaikkoja oli enemmän ja vähemmän matkalla, mutta kaverilleni ei kelvannut mikään, vaan eteenpäin ole mentävä, ja vauhdilla. Sanoinkin hänelle, että jos emme pian mene yli, olemme Peuraseläntuvalla jonne meidän ei siis ollut tarkoitus mennä, vaan jälleen oikaista sen ohitse takaisin poroaidalle.\nNo, kuten sanottua, jonkunajan kuluttua Jaurun toisella puoella näkyikin tupa, Peuraselän tupa. No, siinä ainakin pitäisi olla hyvä ylityspaikka.\nVirtausta oli kunnolla ja vesikin näytti kylmältä. Vitsailinkin kaverilleni, että kiipeän poroaitaa pitkin yli, paitsi että Jaurussahan poroaitaa ei ollut. Vettä oli paljon, paljon enemmän kuin edellisessä ylityspaikassamme.\nKaverini kokosi punttinsa ylös ja väitti, ettei siinä paljon vettä ole. Minä otin omat housuni suosiolla pois, koska tiesin kastuvani. Saimme myös aikaan väittelyn siitä, että jos menen yli rinkka selässä, rinkka kastuu, kaverini ei uskonut. Mutta koska hän on huono väittelemään, suostui lopulta että menee Jaurusta kahdesti yli, ensin tuo minun rinkkani ja sitten hakee omansa. Jauruun hypättiin ja vettähän tälläisellä lyhyellä ihmisellä oli lähes vyötäröön, eli kyllä siinä märkänä oli alushousuja myöten. Ja olisi se rinkkakin kastunut..\nTuvalla kuivattiin itsemme, keiteltiin nopeasti ruokaa, kirjattiin käyntimme ja jatkettiin matkaa. Laaksosta ylösnouseminen tuntui paljon pitemmältä kuin mitä oli tultu alaspäin, ihan meinasi puhalluttamaan ruveta :D\nYllättäen, ennenkuin perille pääsimme aurinko laski ja alkoi hämärtää.\nOnneksi ei kuitenkaan ihan säkkipimeää ollut ennenkuin päästiin perille. Pimeä tosin laskeutui hyvinkin nopeasti ja puut hakattiinkin otsalampun valossa.\nIltapalaksi oli edellisillalta jäänyttä minttukaakaoo sekä nuotiopatonkia.\nAinoan haasteen laavulla teki vesi. Vedenotto paikka oli haastava löytää. Pieni virtaava puro löytyi jostain edellisellä käynnillämme, mutta pimeässä se olikin vähän vaikeampi löytää. Muistelin kuulleeni joskus, että jostain piilosta laavun takaa löytyisi vedenotto paikka, mutta eipä sitäkään pimeässä näkynyt. Vettä kuitenki saatiin ja kaikki oli hyvin.\nTänä iltana bongasimme myös ensimäisen tähtitaivaan. Nähtiin myös pienet revontulet, ei mikään suuri väriloisto mutta pienet valot kumminkin, ja yksi tähdenlentokin meni.\nYöllä lämpötila kävi pakkasen puolella joten kylmä oli meidän kesäpusseillamme. Itse palelin koko yön ja unet jäi todella vähäisiksi, vaikka päälläni oli lähes kaikki vaatteet jota matkassa oli. Kaveri kyllästyi paleluun kuudelta aamulla ja nousi ylös. Itse yritin vielä nukkua muutaman tunnin mutta eihän siitä mitään tullut kun kokoajan vain tärisi ja paleli.\n6päivä, Jussinmurusta - Vieriharju\nPussista ei paljon huvittanut ulos tulla, kun oli kylmä muutenkin. Mutta pakkohan se oli. Aamupalaksi puurot ja kahvit, rinkan pakkaukset ja matkaan.\nKeli oli onneksi poutainen. Aika viileäkin oli, takki päällä mentiin vaikka lähesjoka päivä oltiin ilman, mukava keli kävellä kuitenkin. Maisemina tietenkin sitä suota.\nTässäkohtaa vitsailimmekin jo, että nyt on suota nähty 10vuoden tarpeisiin, ei enää ikinä. Ei nuo suot oikein sytytä. Tosin minä kyllä aion vielä joskus Korvatunturilla käydä. Siis heti sitten kun nämä kostean ärsyttävän tylsät suot on uohdettu. Jos tässä välissä vaikka jotain muuta...\nRuokailu pidettiin ennen Mantoselän ja -ojan tupia, joten tuville ei näin ollen tarvinnut poiketa. Tupien ohituksen jälkeen saimme vähän aikaa seurailla leveää mönkijänuraa\nNäitä uria seuraillessamme vastaan tuli myös ensimäiset ja ainoa ihmiset. Vanhempi herra ja rouva, olivat Naltiojoelta tulossa. Siinä muutama sananen vaihdettiin ja matkaa jatkettiin. Pian erosimmekin isolta mönkijänuralta ja jatkoimme kohti Vieriharjua vanhaa poroaitaa seuraillen, koska halusimme välttää ison suon rämpimisen.\nSitten edessä olikin nousu Vieriharjulle.\nNousu ylös meinasi laittaa puhalluttamaan. Ylhäältä oli kuitenkin hyvät maisemat. Suunta poroaidan läpi ja eteenpäin. Vanhaan poroaitaan oli sentään jätetty aukko, ettei tarvinnut ruveta taiteilemaan yli tai ali. Jossainkohtaa edessämme nimitäin oli uusi poroaita jossa ei ollut porttia, tikkaita tai muutakaan. Aidan verkosta pystyi päättelemään, että joku (tai jotkut) oli mennyt yli. Me löysyimme kuitenkin tarpeeksi korkean kohdan mistä pääsimme ali, ei tarvinnut tuhota verkkoa. Rinkat vain pois selästä ja itse ryömien perässä.\nJa matka jatkui viistosti alaspäin tupaa kohden. Tarpeeksi kun alaspäin tultiin, oli vastassa jälleen leveät mönkijän urat.\nIhan kuin maantietä olisi talsinut. Tälläiseen ei välttämättä haluaisi erämaassa törmätä. Toisaalta tiedossa oli, että Itäkairassa menee paljon valmiita polkuja ja paljon mönkijänuria.. Me menimme sekä poluttomia osuuksia että valmiita polkuja ja mönkijänuria. Nämä olivat ehdottomasti isoimmat urat.\nKyllähän se Vieriharjun tupakin pian näkyi maisemassa. Ja valoisaan aikaan vieläpä!\nTupa oli oikein suuri yllätys. Edestäpäin näytti samanlaiselta pikkutuvalta kuin vaikka Tahvo, oven avatessa edessä olikin todellinen lukaali, melkein enemmän neliöitä kuin pienessä yksiössä! Tupa oli myös selkeästi 'se viimeinen etappi' monelle, koska sinne oli jätetty paljon kaikkea, suolaa, maustekastikkeita, kahvia ja jopa konjakkia ja kaakaota. Minä en jättänyt paikalle muutakuin kaksi kynttilää ja edellisten kynttilöiden roskat vietiin pois.\nMinä kiipesin vielä tuvan taakse Vieriharjulle kokeilemaan kenttää puhelimella, ja löytyihän se. 'Elossa ja kunnossa ollaan' viesti saatiin hyvin perille ja kuulumisetkin vaihdettiin pikaisesti. Sitten takaisin alas ruuan tekoon ja varusteiden kuivatteluun.\nVierihaarassa oli suhteellisen ruskea vesi, ja pieni sivumakukin, joten tämä oli ainoa vesi kokoreissulla jonka keitimme.\nTuskin olisi tarvinnut keittää, ainakaan kukaan ei ollut laittanut vieraskirjana merkintää, mutta sivumaku häiritsi kaveriani ja koska kamiinassa oli kuitenkin tuli, kiehui vesi hyvin siinä samalla ja jäähtyi pihalla 0-asteessa.\nMinä vielä nappasin muutaman kuvan ennenkuin aurinko laski kokonaan teki ympärillemme pimeyden.\nSaunakin lämmitettiin. Viimeisiä löylyjä ottaessa alkoi savu tulla sisälle koska tulipesä oli puhkipalanut. Tästä olikin maininta vieraskirjassa joten osasimme varautuakin tähän. Vierihaarassa ei kumpikaan uskaltanut käydä kastautumassa vaikka oli sinne oikein portaatkin rakenneltu. Saunan terassilta bongasimme myös reissun toisen ja viimeisen tähtitaivaan.\nVieraskirjaa selaillessa bongasin myös Itäkairan prinsessan käyneen Vieriharjulla ja Mantoselässä hiihtelemässä alkuvuodesta.\nNukkumaan mentiin aikaisin koska laavulla oli nukuttu erittäin huonosti.\n7päivä, Vieruharju - Kemihaara\nViimeinen aamu ja viimeiset puurot ja kahvit.\nLämpömittari näytti mukavasti +6C, eli ei tarvitse hikoilla kävellessä.\nViimeistä kertaa rinkan pakkaaminen, puiden teko, tuvan siivous ja eikun matkaan.\nMönkijänuraa seurailtiin ja vastaan tulikin poroaidassa oleva portti. Siis poroaidassa, joka edellsipäivänä oli alitettu, eipä tänään tarvinnut jumpata.\nVielä viimeiset suomaisemat.\nJa puistosta poistuminen.\nJotain taitaa liikennemerkistä olla kulunut pois...\nMatkalla bongasin onneksi todella vähän mitään luontoon kuulumatonta, mutta muutamia kuitenkin..\nMiksi ne jaksetaan kantaa täytenä metsään muttei tyhjinä pois??\nMyöskään tämän tarkoitus ei meille oikein auennut..\nTämä oli ensimmäinen reissuni, jossa punnitsin kaikki kamppeeni.\nTämän reissun aikana tuli myös mieleen, että sellainen vekotin (gps), mikä mittaisi kävellyt kilometrit olisi kiva. Nytkun niistä kilometreistä ei ole mitään havaintoa. Toki netistä tutkimalla voi löytää välimatkojen suurinpiirteiset matkat mutta silti. Tosin, mitä sellaiset maksavat tai kuluttavat akkua, se on ihan toinen juttu..\nMyös vaellussauvoja tuli kaivattua muutamassa kohtaa, kuten huonoja pitkoksi tasapainoillessa tai ylämäkeen kavutessa.\nMuuten seuraava iso hankinta on kengät. Ne on ollut hankinta listalla jo pitkään, ja nyt ne aion hankkia. Ainakin heti ennen seuraavaa reissua.\nMuita pienempiä hankintoja on ainakin kirkkaampi otsalamppu.\nLähettänyt NorP klo 9.29\nTunnisteet: Itäkaira, Lappi, Saariselkä, UKK, Viikon vaellukset\nHirven rykimäkuoppia ehkä?\nÄijänkäppänä Manto-ojalla 7. lokakuuta 2016 klo 11.31\nHyvinhän tuo reissu meni, koska jo uutta suunnittelet. Manto-ojalla ruokareseptit taisi vähän seota, vaan jatkossa näkyi onnistuneen.\nNorP 9. lokakuuta 2016 klo 6.15\nJatkossa onnistui koska minä toimin pääasiallisena kokkina :D Kaverinikin sain innostumaan harrastuksesta ja hänkin jo haaveilee uudesta reissusta..\nMatti Ampio 8. lokakuuta 2016 klo 23.59\nToinenkin äijänkäppänä on lukenut seikkailunne. Tulette vielä uudelleen, niin tuntui mukavalta tarinanne.\nNorP 9. lokakuuta 2016 klo 6.17\nSe on hyvinpaljon mahdollista, Korvatunturi täytyy joskus käydä tutkailemassa.


Biosidiasetuksen ymmärtäminen - ECHA\nBiosidivalmisteista annettu asetus (asetus (EU) N:o 528/2012) koskee biosidivalmisteiden markkinoille saattamista ja käyttöä. Biosidivalmisteita käytetään ihmisten, eläinten, materiaalien tai esineiden suojaamiseen haitallisilta organismeilta, kuten tuholaisilta tai bakteereilta, biosidivalmisteen sisältämien tehoaineiden avulla. Asetuksen tavoitteena on parantaa biosidivalmistemarkkinoiden toimintaa EU:ssa ja varmistaa samalla korkeatasoinen ihmisten terveyden ja ympäristön suojelu.\nSäädösteksti hyväksyttiin 22. toukokuuta 2012, ja se tuli voimaan 1. syyskuuta 2013. Joihinkin säännöksiin sovelletaan siirtymäaikaa. Asetus kumoaa biosidivalmistedirektiivin (direktiivi 98/8/EY).\nKaikkia markkinoille saatettavia biosidivalmisteita varten tarvitaan lupa, ja niiden sisältämille tehoaineille on täytynyt ensin saada hyväksyntä. Tähän periaatteeseen on kuitenkin joitakin poikkeuksia. Esimerkiksi tarkastusohjelman alaisia tehoaineita sekä näitä tehoaineita sisältäviä biosidivalmisteita voidaan saattaa markkinoille lopullista hyväksyntäpäätöstä odotettaessa. Sellaisille uusille tehoaineille, joiden arviointi on vielä kesken, voidaan myös myöntää tilapäisiä lupia.\nBiosidiasetuksen tavoitteena on yhdenmukaistaa markkinat Euroopan unionin laajuisesti, yksinkertaistaa lupamenettelyä ja tehoaineiden hyväksymismenettelyä sekä asettaa jäsenvaltioiden arviointien, lausuntojen ja päätösten määräajat. Sillä pyritään myös vähentämään eläinkokeita tekemällä tietojen yhteiskäytöstä pakollista ja kannustamalla käyttämään vaihtoehtoisia testausmenetelmiä.\nSamoin kuin aiemman direktiivin mukaan tehoaineiden hyväksyminen tapahtuu edelleen unionin tasolla ja sitä seuraava biosidivalmisteiden lupien myöntäminen jäsenvaltioiden tasolla. Lupa voidaan ulottaa muihin jäsenvaltioihin keskinäisen tunnustamisen avulla. Uudessa asetuksessa hakijoille annetaan kuitenkin myös mahdollisuus uudenlaiseen, koko EU:n laajuiseen lupaan (niin sanottu unionin lupa).\nErityistä IT-alustaa, niin sanottua R4BP 3 -biosidivalmisterekisteriä, käytetään hakemusten toimittamiseen ja tietojen vaihtoon hakijan, kemikaaliviraston, jäsenvaltion toimivaltaisten viranomaisten ja Euroopan komission välillä. Hakemusten laatimiseen käytetään toista tietoteknistä työkalua, IUCLID 5 -sovellusta.\nLue ECHA Weekly uutiset Tilaa uutisemme


HIFK:n valmentaja joutui koronan takia sairaalaan – toipui Kärpät-sarjaan – Päivän Lehti\nUrheilu\t18.4.2021 17:26 Sport Content\nHIFK:n kausi keskeytyi kevään korvilla koronan takia. Päävalmentaja Jarno Pikkarainen joutui koronan takia sairaalaan, mutta on nyt valmiina johdattamaan joukkonsa puolivälieräsarjaan Kärppiä vastaan.\nJÄÄKIEKKO HIFK:n päävalmentajalla Jarno Pikkaraisella alkaa viimeinen palvelus suurseuran puikoissa, kun HIFK lähtee pelaamaan puolivälieräsarjaa Oulun Kärppiä vastaan.\nPikkaraisen sopimus loppuu tähän kauteen. Ensi kaudella HIFK:ta luotsaa mediatietojen mukaan Ville Peltonen.\nKorona iski Helsingin IFK:hon maaliskuun puolivälissä ja sen jälkeen joukkue joutui karanteeniin. Se ei saanut harjoitella kahteen viikkoon ja joutui olemaan yhteensä lähes kuukauden poissa peleistä.\nHIFK ei saanut vielä huhtikuun alun otteluun Kärppiä vastaan joukkuetta kasaan, vaan joutui luovuttamaan voiton Kärpille. Sen jälkeen se pääsi pelaamaan vielä ennen pudotuspelejä kolme ottelua Pelicansia ja Sporttia vastaan.\nHIFK:n päävalmentaja Pikkarainenkaan ei säästynyt tartunnalta. Hän palasi vasta torstaina työpaikalleen ja luotsaa nyt IFK:ta kohti puolivälieräsarjaa Kärppiä vastaan.\n– Mulla oli se sillä tavalla aika kovana, että ei ollut mikään maailman pitkäkestoisin, mutta mulla on kaksi viikkoa kuumetta yli 38 astetta ja sen jälkeen jouduin vajaaksi viikoksi sairaalaan. Sitten se rupesi siellä helpottamaan ja toipuminen lähti kohti tätä hetkeä, Pikkarainen kertoi Sport Contentille.\nKorona iski myös helsinkiläisjoukkueen pelaajistoon. Useampi pelaaja sai myös tartunnan. Tämä luo HIFK:n ylle kysymysmerkin pudotuspeleihin. Miten korona vaikuttaa joukkueen iskukykyyn, on se suurin kysymys pudotuspelien alla.\n– Se on juuri se asia, mistä meidän pitää ottaa selvää, sillä ei ole olemassa tietoa ja sitten tuo otteluohjelma on tosi raaka kyllä. Me ollaan ensi viikolla viisaampia. Sillä on joku merkitys, mutta kuinka iso, niin sen aika näyttää. Totta kai siinä on varmasti eroja yksilöiden välillä ja tulee olemaan eroja, Pikkarainen näkee.\nPikkaraisen mukaan HIFK:n kausi jakautuu moneen eri osaan, mistä tämä korona on se viimeisin käänne.\n– Jos nyt ajatellaan tätä koronajuttua, niin meidän pitää neljännen kerran hakea uusi alku. Olimme sarjaan lähdössä ja meiltä tippui iso joukko pelaajia pois ja sitten tuli niitä NHL-apuja tilalle. Se pikkuisen heilautti meitä ja meidän piti rakentaa se homma heidän kanssaan ja sitten kun saatiin heidän kanssaan homma toimimaan, niin sitten lainat lähti pois. Sitten rupesi palaamaan näitä meidän peruspelaajia ja siinä kohtaa oli jälleen uusi rakentumisen paikka.\n– Siinä saatiin aika hyvä nousujohteinen juttu lähtemään tuosta tammikuusta lähtien ja nyt ollaan taas uuden edessä, Pikkarainen linjaa.\nKoronakausi on ollut kaikille uusi ja outo asia. Pikkaraisen mukaan tämä kausi on ollut hänen uransa erikoisin.\n– Kyllä se näin on ollut. Se on ollut varmaan sitä kaikille. Meillä oli runkosarjassa monet eri vaiheet. Viime kädessä me pelasimme aika nousujohteisen kauden ennen kuin tuli tuo korona. Olimme siinä todella hyvässä iskussa niin pelillisesti kuin myös sen valossa, että pystyimme tuloksia kaivaa ja löytää aina ne keinot voittaa, Pikkarainen summaa.\nPikkarainen tuli HIFK:n päävalmentajaksi kesken kauden 2018-2019, kun hän korvasi tehtävässä Ari-Pekka Selinin. Keväällä 2019 Pikkarainen luotsasi helsinkiläiset välieriin asti, mutta silloin Kärpät oli vahvempi välieräsarjassa.\nViime keväänä taso jäi mittaamatta, kun korona keskeytti kauden. Kärpät-sarjaa Pikkarainen pitää kovana haasteena.\n– Odotan kovaa ja tasaista sarjaa. Heidän kokeneet ykköstykkinsä ovat kokeneita ja voittaneet ja pelanneet paljon pudotuspelejä ja johtaneet sitä joukkuetta esimerkillään. Nyt saivat vielä kaksi voittoa tuossa, niin se nostaa heidän itseluottamustaan ja fiilistä, Pikkarainen kommentoi Sport Contentille.\n– Mutta kova sarja tulee. Aina pudotuspeleissä pitää parantaa, mutta isoin juttu on se, että meidän pitää ottaa riittävän isoja ja määrätietoisia askeleita pelillisesti.\nHIFK:hon iski korona maaliskuun puolivälissä. Pikkarainen myöntää suoraan, että se tuo joukkueen ympärille kysymysmerkkejä.\n– Ja totta kai, kun tässä on ollut tällainen juttu taustalla, niin siinä on tietysti myös monta kysymysmerkkiä. Yksi iso kysymysmerkki on se, että miten happi kulkee pojilla loppuviikosta. Siitä meidän pitää rohkeasti ottaa selvää.\nKärppien runkosarja oli todella ailahteleva. Juuri kun Kärpät näytti saavan homman toimimaan, niin aina seuraavassa hetkessä tuli ongelmia. Pikkarainen ei kuitenkaan liikaa halua antaa oululaisten runkosarjalle painoarvoa.\n– Kyllä se tuo viimeinen otanta on kuitenkin se kaikista tärkein. He pelasivat todella jämäkät ottelut Sporttia vastaan ja puolustivat tosi tarkasti ja sitoutuneesti. Siellä on ne kokeneet pelaajat, mutta myös tosi paljon sellaista nuorta lahjakkuutta ja taitoa heidän ympärillään. Se on aika hyvin rakannettu sekoitus, Pikkarainen näkee.\nHIFK:n ja Kärppien välinen puolivälieräsarja alkaa maanantaina Helsingissä. Tiistaina jatketaan Nordiksella, kunnes sarja siirtyy torstaiksi Ouluun.\nLue myös: SM-liigan puolivälieräjoukkueet selvillä – Kärpät ja Ilves odotetusti jatkoon\nLue seuraavaksi Valtteri Bottas rajussa kolarissa – näytti keskisormea aivan aiheesta


Viisi henkilökuntamme jäsentä paljastaa omalle ihotyypilleen sopivat lempituotteensa Faces-sarjasta.\nINGA (Sales Assistant) – Kuiva ja herkkä iho\nMinulla on kuiva ja herkkä iho. Faces-sarjasta olen löytänyt tuotteita, jotka eivät ärsytä ihoani ja jotka tarjoavat hyvin kosteutta.\nKäytän kaikkia kolmea Faces-sarjan Kosteuttavaa Kasvovoidetta. Light ja Medium sopivat kohtiin, joissa iho tuntuu kuivalta, ja erityisen kuiviin kohtiin olen laittanut jopa Rich-voidetta. Talvella iho kaipaa runsaampaa kosteutusta, joten silloin siirryn todennäköisesti käyttämään enemmän Medium- ja Rich-voiteita.\nKäytän myös Age Defence Elixiriä ja Virkistävää Silmänympärysgeeliä, ne ovat tehokkaita ja tuotteita on miellyttävä käyttää.\nFaces-tuotteiden käytön jälkeen iho tuntuu hoidetulta. Tuntuu myös siltä, että ihoni on saanut tarpeeksi kosteutta.\nCATARINA (Graphic Designer) – Sekaiho\nMinulla on sekaiho – kasvojeni t-alueella on taipumus rasvoittua, mutta muuten ihoni on normaali. Iholleni sopii hyvin Faces-sarjan Anti-Stress Seerumi. Käytön jälkeen iho tuntuu pehmeältä, ja seerumi myös tuoksuu hyvältä. Yön ajaksi lisään kasvoilleni Kuorivaa Yöseerumia.\nKäytän myös Virkistävää Silmänympärysgeeliä, joka tuntuu viileältä ja raikkaalta silmänympärysiholla. Kasvoilleni ja kaulalleni levitän Kosteuttava Kasvovoide Mediumia.\nPidän Faces-tuotteista myös siksi, että pullot ja tuubit näyttävät todelta hyvältä kylpyhuoneeni hyllyllä. Tuotteet tuovat luksusta ihonhoitoon!\nPIA (Product Manager Accessories & Projects & Partner) – Kuiva iho\nKasvojeni iho on kuiva tai kuivahko. Olen 41-vuotias ja kova stressaamaan. Pari viikkoa sitten totesin näyttäväni vanhalta, joten ryhdyin teho-Faces-kuurille.\nKäytän kasvoillani Kosteuttava Kasvovoide Mediumia. Yövoiteena minulla on käytössä Kosteuttava Kasvovoide Rich, joka kosteuttaa kasvojeni ihoa runsaasti.\nKäytän myös vaihtelevasti Kuorivaa Yöseerumia sekä Anti-Stress Seerumia. Iltaisin puhdistan kasvojeni ihon Kasvojenpuhdistusharjalla, minkä jälkeen olen levittänyt kasvoilleni Kuorivaa Yöseerumia. Seerumi on saanut vaikuttaa yön yli, ja aamulla kasvoilla on ihanan raikas tunne!\nBETTAN (Quality System Manager) – Normaali, rasvoittuva iho\nMinulla on normaali iho, joka kuitenkin tapaa rasvoittua helposti. Ihoni reagoi herkästi tuotteisiin, joissa on useita vaikuttavia ainesosia. Kosteuttava Kasvovoide Light sopii minun iholleni, koska se sisältää vain vähän rasvaa mutta kosteuttaa kuitenkin ihoa sopivasti.\nKäytettyäni Kosteuttava Kasvovoide Lightia huomasin, ettei ihoni tunnu enää rasvaiselta vaan pikemminkin ihanan kosteutetulta. Havaitsin myös, että laajentuneet ihohuokoseni ovat pienentyneet. Voide kestää käytössä pitkään ja tuubin kapeasta reiästä on helppo annostella juuri tarvitsemansa määrä voidetta.\nBI (Product Manager) – Kuiva, herkkä ja ikääntyvä iho\nMinulla on herkkä, kuiva ja ikääntyvä iho, joka ei kestä mekaanista kuorintaa. Siksi olenkin erityisen iloinen Faces-sarjan uudesta Kuorivasta Yöseerumista! On hienoa herätä raikas tunne kasvoilla heti aamutuimaan. Aamulla puhdistan kasvoni kasvovedellä, jonka jälkeen levitän ohuen kerroksen Age Defence Elixiriä. Se tuo iholle pehmeyttä ja kimmoisuutta.\nLisään niin aamulla kuin illalla imeytyneiden seerumien päälle Kosteuttavaa Kasvovoide Richiä. Se on sopivan runsas kuivalle iholleni. Silmänympärysiholle sipaisen Virkistävää Silmänympärysgeeliä, sillä se on ihanan raikas ja tehokas katseen virkistäjä.


Keskustan Kärnä: Metsähallituksen luovuttava Korvatunturin opastuskeskuksen myyntiaikeista – "Suunnitelma ei ole minkään eduskuntapuolueen poliittisen tahtotilan mukainen" | Suomenmaa\nMikko Kärnän mukaan Korvatunturin opastuskeskusta ei missään tapauksessa tule lakkauttaa, kun rahoituksesta on kaikkien puolueiden kesken sovittu.\nMaaseutu Keskustan entinen lappilaiskansanedustaja ja harvaan asutun maaseudun parlamentaarisen työryhmän jäsen Mikko Kärnä vaatii, että Metsähallitus luopuu suunnitelmista myydä Korvatunturin opastuskeskus Savukoskella.\nKärnän mielestä Metsähallituksen suunnitelma ei ole minkään eduskuntapuolueen poliittisen tahtotilan mukainen.\n– Sovimme harvaan asutun maaseudun parlamentaarisessa työryhmässä, että Metsähallituksen luontopalveluiden rakennetun infrastruktuurin korjausvelka katetaan tulevien hallitusten budjeteissa hallituspohjasta riippumatta.\n– Tuen kohdentamisen osalta on sovittu, että siinä huomioidaan erityisesti harvaan asutun maaseudun tarpeet sekä kompensaatioksi perustettujen kohteiden hoito ja kunnostus.\nMikko Kärnän mukaan Korvatunturin opastuskeskuksessa on kyse juuri tällaisesta kohteesta.\n– Sitä ei missään tapauksessa tule nyt lakkauttaa, kun rahoituksesta on kaikkien puolueiden kesken sovittu, hän huomauttaa.\nKärnä vaatii, että kaikki puolueet pitävät kiinni työryhmän linjauksista kun tulevaa hallitusohjelmaa ryhdytään valmistelmaan.\n– Työryhmämme työ on otettava pohjaksi, kun tuleva hallitus omista linjauksistaan päättää. Sovituissa linjauksissa on tärkeitä asioita maaseudulle, kuten minimivasteaikojen säätäminen poliisipalveluihin sekä pysyvä lisärahoitus harvaan asutun maaseudun turvallisuuspalveluihin.\n– Samoin on esimerkiksi sovittu, että maatalouden heikon kannattavuuden vuoksi tiloille ei säädetä uusia kustannuksia aiheuttavia velvoitteita ilman kompensaatiota.\n– Pelkästään tästä syystä esimerkiksi SAK:n esittämä maa- ja metsätalousmaan kiinteistöverottaminen on heitettävä romukoppaan.


6 kesä 2017 at 11:57 6/06-17 11:57\nWarriors siirtyi johtoon\nNBA:n toinen finaali pelattiin 5.6. aamuyöllä Suomen aikaa. Golden State Warriors voitti tälläkin kertaa Cleveland Cavaliersin. Eilisessä ottelussa Warriors voitti pistemäärällä 132-113 ja siirtyi siis näin koko loppuottelusarjan 2-0 johtoon. Yöllä nähtiinkin melkoista ilotulitusta Warriorsin tarjoilemina, sillä lukema 132 on toiseksi suurin lukema, mitä NBA-finaaleissa on koskaan nähty. Tähän mennessä vain Lakers Los Angelesista on tehnyt enemmän pisteitä kuin Warriors nyt, sillä joukkue teki vuonna 1987 toisessa finaaliottelussa huikeat 141 pistettä Boston Celticsiä vastaan. Nyt jääkin nähtäväksi, saadaanko tuo ennätys rikottua tämän vuoden loppuotteluissa, ainekset siihen ovat ainakin olemassa. Taistelu mestaruudesta on todella kiivas eikä Cavaliers varmasti taivu helpolla.\nYöllinen ottelu oli todella ehjää kotijoukkueen puolelta. Kotijoukkue hallitsikin ottelua aivan alusta loppuun saakka. Tehopelaajina toimivat Kevin Durant ja Stephen Curry. Durant heitti yhteensä 33 pistettä, haali 13 levypalloa ja lisäksi tarjoili 6 syöttöä, jotka johtivat koriin. Curry sen sijaan saavutti triplatuplan viimeistellessään 32 pistettä, 10 levypalloa ja antamalla jopa 11 koriin johtanutta syöttöä. Ottelu oli myös ensimmäinen pitkään aikaan, kun Warriorsin johdossa nähtiin valmentaja Steve Kerr. Selkäleikkauksista seuranneiden komplikaatioiden takia Kerr joutui jättämään jopa 11 peliä väliin, mutta nyt hänet nähtiin taas kentän laidalla. Clevelandin joukkueen pistemieheksi kohosi jälleen kerran James LeBron, joka kirjasi saldokseen 29/11/14.\nNBA:n finaalisarjan seuraava ottelu nähdään jo torstaina ja se pelataan Clevelandissa. Jotta mestaruus heltiää, on joukkueen voitettava 4 ottelua. Kummallakin joukkueella on voitosta kokemusta aivan viime vuosilta, sillä Cavaliers voitti mestaruuden viime vuonna, ja sitä edellisellä kaudella juhli Warriors. Tulevasta torstaisesta ottelusta on takuulla tulossa jännittävä ja lisämaustetta peliin saa tietenkin lyömällä vetoa lopputuloksesta.\nVetoja operaattori poistettuilla\nUusien asiakkaiden elämää pelien ja vedonlyönnin parissa pyritään nettikasinoilla aina helpottamaan ja tekemään siitä mahdollisimman mielenkiintoista. Näin ovat asiat myös operaattori poistettuilla. Uusille asiakkaille on tiedossa on oikein miellyttävä tervetuliaisbonus, jossa kasino antaa urheiluvedonlyöntiin 50% talletusbonuksen jopa 50 euroon asti. Sen uusi asiakas saa rekisteröitymällä ensin operaattori poistettuin asiakkaaksi. Tämän jälkeen hänen tulee tehdä ensimmäinen talletuksensa ja käyttää sen yhteydessä bonuskoodia FIRSTSPORTSBONUS.


PEFC määrittelee Suomen metsänhoidon tason – Suomen Metsäyhdistys ry\nPEFC määrittelee Suomen metsänhoidon tason\nJulkaistu: 08.05.2015 08:26\nViimeksi muokattu: 08.05.2015 14:43\nPEFC-sertifioinnin auditointi yksityismetsässä Rovaniemellä. Kuva: Krista Kimmo\nKoska PEFC-sertifiointi ulottuu lähes kaikkiin talousmetsiin ja asettaa metsänhoidolle maan tiukimmat vaatimukset, se käytännössä määrittelee metsänhoidon tason Suomessa.\nEniten Suomen PEFC-sertifiointi on vaikuttanut metsäluonnon monimuotoisuuteen. Äskettäin julkaistussa Gaia Consulting –yhtiön selvityksessä todetaan, että suurimmat vaikutukset on säästöpuiden jättämisellä.\nPEFC vaatii jättämään kymmenen säästöpuuta hehtaaria kohti päätehakkuun yhteydessä. Näitä säästöpuita ei saa viedä metsästä pois vaan niiden tarkoitus on jäädä metsään lahoamaan.\nLahoa tai lahoamaan jätettyä säästöpuuta on PEFCin ansiosta kertynyt Suomen metsiin puoli miljoonaa kuutiota vuodessa. Koko PEFCin toiminta-aikana sitä on siis kertynyt yhteensä seitsemän miljoonaa kuutiota.\nPEFC asettaa metsänhoidolle selvästi korkeammat vaatimukset kuin muut metsänhoitoa koskevat säädökset, jotka nekin ovat Suomessa hyvin tiukkoja. Gaia Consultingin mukaan 14 PEFCin 29 kriteeristä asettaa muihin säädöksiin verrattuina lisävaatimuksia. Lisäksi yhdeksän kriteeriä tarkentaa lakien sisältöä.\nSuomen metsistä yli 20 miljoonaa hehtaaria on sertifioitu PEFCin mukaan. Suomi onkin maailman kolmanneksi suurin PEFC-maa Kanadan ja Yhdysvaltain jälkeen.\nPEFC-sertifiointi kohdistuu siis yli 90 prosenttiin Suomen metsistä. Tämä, ja muita säädöksiä tiukempi taso merkitsee, että käytännössä Suomen metsien hoidon taso määritellään PEFC-sertifioinnissa.\nEi-luonnontilainen puro sertifioidussa metsässä. Sertifiointi ei aseta vaatimuksia ei-luonnontilaisten purojen hoidolle, mutta puroympäristö on luonnollinen paikka esimerkiksi säästöpuille. Kuva: Krista Kimmo\nSuomen lähes koko metsälainsäädäntö on uusittu muutamassa vuodessa. Vaikka PEFC ei ole viranomaisten vaan metsäsektorin omaa toimintaa, sillä on ollut merkityksenä myös lainsäätäjälle.\nGaia Consultingin mukaan PEFCillä on ollut selvä rooli lainsäädännön muutoksiin liittyvän tiedon välittäjänä ja toimeenpanon edistäjänä.\nVaikka harmaa talous ei olekaan suuri ongelma metsäsektorilla, PEFCillä on ollut tärkeä rooli, kun se on yhtenäistänyt metsäalan työnantajavastuuta.\nMetsätaloudessa on kuitenkin mukana hyvin paljon yrityksiä: eniten on keskikooltaan alle kymmenen henkeä työllistäviä korjuuyrityksiä, toiseksi eniten metsänomistajien paikallisyhdistyksiä metsänhoitoyhdistyksiä ja niiden lisäksi vielä lukuisa määrä metsäpalveluyrityksiä.\nKaikkiaan metsätaloudessa on voimassa tuhansia urakointisopimuksia puunkorjuussa ja puunkuljetuksessa sekä metsän hoito- ja parannustöissä.\nJa nämä kaikki ovat siis yhtä vuotta kohti. Saavutus on runsaasti enemmän kuin esimerkiksi se 209 000, mitä alueelliset metsäohjelmat tavoittelevat.\nGaia Consulting on kirjannut myös joitakin suosituksia. Niiden mukaan PEFC on viestinyt vastuullisuutta kansainvälisille markkinoille paljon, mutta viestiä pitäisi siirtää enemmän metsäluontoa koskevien tekijöiden suuntaan ‒ sekä tiukentamalla kriteereitä että kertomalla siitä muillekin.\nSuositus ei ole ennenkuulumaton. Vaikeutena on, että PEFC on kansainvälistä yhteistoimintaa eikä yksin suomalaisten päätösvallassa.\nSelvitys ja mahdollisuus sen kommentointiin löytyy täältä\nNuorisotyö ei sitten kiinnostanut\nYksi PEFCin kriteereistä vaatii metsäalaa järjestämään alueellisen ohjelman lasten ja nuorten metsätietoisuuden lisäämiseksi. Gaia Consultingin selvitys mainitsee vaatimuksen yhdessä kohtaa. Sen toteutumista ei arvioida lainkaan.\nKriteeerin synnyttämä nuorisotyö on kuitenkin liikuttanut valtavaa määrää ihmisiä, ja eniten metsäalan ulkopuolella. Metsiin on joka vuosi perehtynyt 300 000 oppilasta ja 10 000 opettajaa, mistä merkittävä osa on PEFCin ansiota. Mukana heillä on ollut satoja ja taas satoja metsäammattilaisia muun muassa metsäkeskuksista, metsänhoitoyhdistyksistä, yrityksistä ja 4H-järjestöstä.\nLuultavasti Gaia Consultingin työhön osallistuneet metsäsektorilaiset eivät kuitenkaan ole maininneet asiasta. Kun katsoo työhön osallistuneiden nimien luetteloa, voi tehdä vain yhden johtopäätöksen: nuorisotyö ei ole tälle alalle oikeasti tärkeää.\nVuonna 2016 voimaan astuva PEFCin kriteeristö poistaa metsäkeskukselta vastuun nuorisotyöstä. Tähän nähden on hienoa, että metsäkeskus on kuitenkin päättänyt tämän vastuun kantaa.\nJatkossa voinee myös toivoa, että nuorisotyötä ei enää tehtäisi siten kuin Keski-Suomessa, missä metsäkeskus päätti, ettei se yritäkään täyttää vaaatimusta vaan mieluummin ottaa vastaan auditoijan moitteet. Tällainenkin menettely on siis mahdollinen ‒ menettämättä sertifikaattia.\nSuomalaiset elävät lähellä suojelualueita\n”Metsähallitus tekee niin kuin kruunu päättää”


Laura Kontu on kokoomuksen ääniharava | Uudenkaupunginsanomat\nLaura Kontu on kokoomuksen ääniharava\n15.6.2021 | 9:05\nLaura Kontu on uusi uusikaupunkilainen, joka nousi samalla kokoomuksen paikalliseksi äänikuningattareksi 187 äänellä.\nKaupungin toiseksi suurimmaksi puolueeksi näissä kuntavaaleissa nousi kokoomus. Kokoomuksen äänikuningatar on uusi uusikaupunkilainen Laura Kontu, joka sai 187 ääntä.\n– Äänimäärän suuruus tuli täytenä yllätyksenä. Olin sunnuntai-illan epäuskon ja hämmennyksen tilassa jo ennakkoäänten julkaisun jälkeen. Toki toivoin ja uskoin läpimenooni koko vaalityön ajan, mutta en missään vaiheessa edes ajatellut, että saisin eniten ääniä koko paikallisesta puolueesta, Kontu kuvailee.\n36-vuotias Kontu on koulutukseltaan psykologi ja hän on nyt äitiyslomalla Valmet Automotiven henkilöstön kehittämispäällikön tehtävistä. Autotehtaalla hän aloitti työt vuonna 2016. Vaikka hän siirsi kirjansa kaupunkiin vasta viime vuonna, niin hän on viettänyt aikaa ja seurannut kaupungin tapahtumia jo vuodesta 2018.\n– Moni uusista poliitikoista nousi sihy-äänillä valtuustoon. Ihmettelen, miten systeemi voi olla niin rikki, että yksimielistä sihy-päätöstä arvostellaan vuosikausia vielä päätöksenteon jälkeenkin. Nyt äänestäjät valinnoillaan osoittivat, että keskustelun on jatkuttava, vaikka itse en ole tehtyjä päätöksiä enää valmis purkamaankaan.\nKontu on aiemmin vaikuttanut Turun kuntapolitiikassa kahdella eri kaudella. Ensimmäisenä kautenaan 2013-2017 hän oli varavaltuutettuna ja liikuntalautakunnassa. Kaudella 2017-2021 hän vaikutti Turun pelastuslautakunnassa ja kaupunkisuunnittelulautakunnassa. Kausi jäi kuitenkin kesken Uuteenkaupunkiin muuton takia viime vuonna.\n– Appiukkoni on keskustan pitkäaikainen valtuutettu Mauri Kontu. Hän houkutteli minua oman puolueensa ehdokkaaksi, mutta olin jo Turussa kokoomuksen jäsenenä, joten en edes harkinnut vaihtavani puoluetta. Vaikka edustamme eri puolueita Maurin kanssa, niin olemme hyvissä väleissä ja monissa kysymyksissä samoilla linjoilla.\nKontu kokee, että psykologitaustasta on hyötyä myös kunnallisessa päätöksenteossa. Hän korostaa, että psykologin koulutus on ihmisen käyttäytymisen tutkimista ja sen selvittämistä, mikä ihmisiä motivoi ja mikä ajaa tekemään tiettyjä asioita. Tälle näkökulmalle on tarvetta myös kuntapolitiikassa.\n– Koen ulkopuolisen näkökulmasta, että Ugissa on hyvin tulehtunut ilmapiiri päättäjien kesken ja olen yrittänyt hahmottaa syitä sen taustalla. Tosin osa istuvista valtuutetuista ei näe asiaa samalla tavoin kuin minä. Myös tätä ristiriitaa yritän selvittää.\nTulevista paikkaneuvotteluista Kontu ei lähde tekemään ennusteita, mutta hän kokee omimmaksi kaupunginhallituksen jäsenyyden, toki hän on kiinnostunut myös lautakuntien puheenjohtajapaikoista.\n– Suhtaudun nöyrästi kaikkeen annettuun, koska olen niin uusi poliitikko kaupungissa. Vaikka minulla on vielä opittavaa paikallisessa päätöksenteossa, niin en aio väistää vastuuta, Kontu toteaa.